বাংলাদেশী অভিনেতা, মডেল, শিক্ষক ও গায়ক চঞ্চল চৌধুরীর বাবার নাম কী ?
চঞ্চল চৌধুরী
চঞ্চল চৌধুরী বাংলাদেশের পাবনা জেলার সুজানগর উপজেলার নজিরগঞ্জ ইউনিয়নের কামারহাট গ্রামে জন্মগ্রহণ করেন। তার পিতার নাম রাধা গোবিন্দ চৌধুরী এবং মায়ের নাম নমিতা চৌধুরী। তিনি গ্ৰামের স্কুল কামারহাট সরকারী প্রাথমিক বিদ্যালয় থেকে প্রাথমিক শিক্ষা এবং উদয়পুর উচ্চ বিদ্যালয় থেকে মাধ্যমিক এবং রাজবাড়ি সরকারি কলেজ থেকে উচ্চমাধ্যমিকে পড়াশোনা করেন। উচ্চমাধ্যমিক শেষ করার পর তিনি ঢাকা বিশ্ববিদ্যালয়ে চারুকলায় ভর্তি হন। ছোটবেলা থেকেই তার গানবাজনা, আবৃত্তি আর নাটকের প্রতি নেশা ছিল। পরে তার মঞ্চনাটকের প্রতি একটা আগ্রহ সৃষ্টি হয়।
সোহেল খান
সোহেল খান চিত্রনাট্যকার সেলিম খান ও তার প্রথম স্ত্রী সুশিলা চরক এর ঘরে মুম্বাই, মহারাষ্ট্রে জন্মগ্রহণ করেন। তাঁর পৈতৃক পিতামহ আফগানিস্তান থেকে ভারতে আসেন এবং ইন্দোর এর মধ্য প্রদেশে বসবাস শুরু করেন। তার বিমাতা বলিউড অভিনেত্রী হেলেন যিনি তার নাচ এবং আইটেম গানের জন্য বিখ্যাত ছিলেন। তার বড় ভাই আরবাজ খান মালাইকা আরোরা খানকে বিয়ে করেন। তার বোন আলভিরা খান বলিউড অভিনেতা অতুল অগ্নিহোত্রীকে বিয়ে করেন।
প্রভাসচন্দ্র বল
প্রভাসচন্দ্র বলের জন্ম চট্টগ্রামের ধোরালায়। তাঁর পিতার নাম মনোমোহন বল। তিনি চট্টগ্রাম জে. এম. সেন স্কুলের ছাত্র এবং বিপ্লবী দলের কর্মী ছিলেন।
কাজী জাকির হাসান
কাজী জাকির হোসেনের জন্ম কুড়িগ্রাম জেলার সদর উপজেলার ভোগডাঙ্গা গ্রামে। দশ ভাইবোনের মধ্যে তিনি তৃতীয়। তাঁর পুরো নাম কাজী জাকির হাসান চন্দন। তাঁর বাবা কাজী মকবুল হোসেন ছিলেন আর্টিস্ট। তিনি অল ইন্ডিয়া রেডিও কোলকাতার স্টাফ আর্টিস্ট ছিলেন। তাঁর মায়ের নাম জুলেখা বেগম। জাকির হোসেনের লেখাপড়ায় হাতেখড়ি খাটামারি প্রাইমারি স্কুলে। তিনি এসএসসি পাশ করেন কুড়িগ্রাম রিভারভিউ হাই স্কুল থেকে। পরে চলে যান বাবার কাছে, ঢাকার বাসাবোতে। ইন্টারমিডিয়েটে ভর্তি হন আবুজর গিফারি কলেজে। ১৯৭১ তিনি ছিলেন ওই কলেজের ফার্স্ট ইয়ারের ছাত্র।
মৌসুমী চট্টোপাধ্যায়
মৌসুমী চট্টোপাধ্যায় কলকাতায় জন্মগ্রহণ করেন। তার বাবা প্রাণতোশ চট্টোপাধ্যায় একজন সেনাবাহিনী কর্মকর্তা ছিলেন। তার এক ভাই এবং এক বোন আছেন। তার দাদা একজন বিচারক ছিলেন। তিনি জয়ন্ত মুখোপাধ্যায়কে বিয়ে করেন (হেমন্ত কুমার মুখোপাধ্যায়ের পুত্র)। তাদের দুইজন কন্যাসন্তান আছে, পায়েল এবং মেঘা। তিনি বিয়ের পর বলিউড চলচ্চিত্রে অভিনয় শুরু করেন, যা তখনকার দিনে নারীদের ক্ষেত্রে খুবই ব্যতিক্রম ছিল। তিনি তনুজ চন্দ্রের “জিন্দেগী রক্‌স” (২০০৬) এবং “বলিউড/হলিউড” (২০০৬) সিনেমাতে জমজ চরিত্রে অভিনয় করেন। তিনি ২০০৪ সালে রাজনীতিতে প্রবেশ করেন।
শর্মিলা বসু
তার পিতার নাম শিশির কুমার বসু, যিনি একজন শিশুরোগ বিশেষজ্ঞ চিকিৎসক। তার মায়ের নাম কৃষ্ণা বসু, যিনি একজন ইংরেজীর অধ্যাপক, লেখক ও রাজনীতিবিদ। কৃষ্ণা বসু যিনি ১৯৭১ সালের যুদ্ধে ক্ষতিগ্রস্তদের প্রতি অত্যন্ত সহানুভূতিশীল ছিলেন, তিনি শর্মিলা বসুর বই নিয়ে আলোচনায় অংশ নিতে অস্বীকৃতি জানিয়েছেন। তার পিতামহ শরৎ চন্দ্র বসু একজন ব্যারিস্টার ও প্রখ্যাত জাতীয়তাবাদী নেতা ছিলেন। তার পিতামহের ভাই ছিলেন নেতাজী সুভাষচন্দ্র বসু। তিনি অ্যালেন রসলিং নামে এক ব্রিটিশ ভদ্রলোক'কে বিবাহ করেছেন যিনি টাটা গোষ্ঠীর অন্যতম ডিরেক্টর। তাদের তিন পুত্র।
শৈলজানন্দ মুখোপাধ্যায়
তাঁর বাবার নাম ধরনীধর মুখোপাধ্যায় ও মা হেমবরণী দেবী । তিনি বীরভূম জেলার রূপসীপুরের হাটসেরান্দি গ্রামে জন্মগ্রহণ করেন । তিন বছর বয়েসে মায়ের মৃত্যুর পর বর্ধমানে মামাবাড়িতে দাদামশাই রায়সাহেব মৃত্যুঞ্জয় চট্টোপাধ্যায়ের কাছে বড় হন । দাদামশাই ছিলেন ধনী কয়লা ব্যবসায়ী ।
আবদুল জলিল শিকদার
আবদুল জলিল শিকদারের জন্ম নড়াইল জেলার লোহাগড়া উপজেলার চাচই গ্রামে। তাঁর বাবার নাম আবদুল হক শিকদার এবং মায়ের নাম পুটি বেগম। তাঁর স্ত্রীর নাম নূরজাহান বেগম। তাঁর সাত ছেলেমেয়ে।
জীবন ঘোষাল
জীবন ঘোষালের জন্ম চট্টগ্রামের সদরঘাটে। তাঁর পিতার নাম যশোদা ঘোষাল। তাঁর প্রকৃত নাম মাখনলাল।
পশ্চিমবঙ্গের হুগলী জেলার চন্দননগর শহরে গঙ্গার তীরে বোড়াইচন্ডীতলা শ্মশানে তার স্মৃতিতে একটি স্মারকস্তম্ভ আছে।
কাজল আগরওয়াল
কাজল আগরওয়াল ১৯ জুন ১৯৮৫ সালে ভারতের মুম্বইয়ে জন্মগ্রহণ করেন। তাঁর বাবা বিনয় আগরওয়াল পেশায় একজন উদ্যোক্তা এবং মা সুমন আগরওয়াল একজন ময়রা (মিঠাইত্তয়ালা)। ছোট বোন নিশা আগরওয়াল তেলুগু ও তামিল চলচ্চিত্র অভিনেত্রী। তিনি কোলাবা, মুম্বইয়ের সেন্ট অ্যান উচ্চ বিদ্যালয়ে এবং জয় হিন্দ কলেজে পড়াশোনা করেন। এরপর মুম্বইয়ের কে. সি. কলেজ থেকে স্নাতক শেষে গণমাধ্যম বিষয়ে ডিগ্রী নেন। মহাবিদ্যালয়ে অধ্যয়নকালীন সময়ে তাঁর মডেলিং কর্মজীবনের শুরু। অভিনয়ের সিদ্ধান্ত নেওয়ার পূর্বে তাঁর পরিকল্পনা ছিলো ব্র্যান্ড ব্যবস্থাপনা বিষয়ে এমবিএ পড়ার।
ড্যামিয়েন শ্যাজেল
শ্যাজেল ১৯৮৫ সালের ১৯শে জানুয়ারি রোড আইল্যান্ডের প্রভিডেন্সে এক রোমান ক্যাথলিক পরিবারে জন্মগ্রহণ করেন। তার পিতা বার্নার্ড শ্যাজেল প্রিন্সটন বিশ্ববিদ্যালয়ের কম্পিউটার বিজ্ঞান বিভাগের অধ্যাপক। তিনি ফ্রান্সের ক্লামারে জন্মগ্রহণ করেন। তার মাতা সেলিয়া কানাডীয় পরিবার থেকে আগত এবং তিনি কলেজ অফ নিউ জার্সিতে মধ্যযুগীয় ইতিহাস বিষয়ে পাঠদান করেন। শ্যাজেলের শৈশব কাটে নিউ জার্সির প্রিন্সটনে। সেখানে তিনি চার বছর হিব্রু স্কুলে পড়াশুনা করেন, কারণ তার পিতামাতা অন্যান্য স্কুলের ব্যাপারে অসন্তুষ্ট ছিলেন। শ্যাজেলের এক বোন রয়েছে, তার নাম অ্যানা। অ্যানা একজন অভিনেত্রী। তার মাতামহ জন মার্টিনের মাতা ছিলেন মঞ্চ অভিনেত্রী এইলিন আর্ল এবং তার পিতা প্রথম বিশ্বযুদ্ধের পর প্যারামাউন্ট পিকচার্সের হয়ে কাজ করতেন।
শরৎচন্দ্র চট্টোপাধ্যায়
শরৎচন্দ্র চট্টোপাধ্যায় ১৮৭৬ খ্রিস্টাব্দের ১৫ সেপ্টেম্বর ব্রিটিশ ভারতের প্রেসিডেন্সি বিভাগের হুগলি জেলার দেবানন্দপুর গ্রামে এক দরিদ্র ব্রাহ্মণ পরিবারে জন্মগ্রহণ করেন। তাঁর পিতার নাম মতিলাল চট্টোপাধ্যায় ও মাতার নাম ভুবনমোহিনী দেবী। পাঁচ ভাই-বোনের মধ্যে শরৎচন্দ্র ছিলেন দ্বিতীয়। তাঁর দিদি অনিলা দেবী ছাড়াও প্রভাসচন্দ্র ও প্রকাশচন্দ্র নামে তাঁর দুই ভাই ও সুশীলা দেবী নামে তাঁর এক বোন ছিল। শরৎচন্দ্রের ডাকনাম ছিল ন্যাঁড়া। দারিদ্র্যের কারণে মতিলাল স্ত্রী ও সন্তানদের নিয়ে ভাগলপুরে শ্বশুরবাড়িতে থাকতেন বলে শরৎচন্দ্রের শৈশবের অধিকাংশ সময় এই শহরেই কেটেছিল। 
শরৎচন্দ্রের পাঁচ বছর বয়সকালে মতিলাল তাঁকে দেবানন্দপুরের প্যারী পণ্ডিতের পাঠশালায় ভর্তি করে দেন, যেখানে তিনি দু-তিন বছর শিক্ষালাভ করেন। এরপর ভাগলপুর শহরে থাকাকালীন তাঁর মামা তাঁকে স্থানীয় দুর্গাচরণ বালক বিদ্যালয়ে ছাত্রবৃত্তিতে ভর্তি করিয়ে দেন। ১৮৮৭ খ্রিস্টাব্দে শরৎচন্দ্র ভাগলপুর জেলা স্কুলে ভর্তি হন। ১৮৮৯ খ্রিস্টাব্দে মতিলালের ডিহিরির চাকরি চলে গেলে তিনি তাঁর পরিবার নিয়ে দেবানন্দপুরে ফিরে গেলে শরৎচন্দ্র জেলা স্কুল ত্যাগ করতে বাধ্য হন। এই সময় তিনি হুগলি ব্রাঞ্চ স্কুলে ভর্তি হন, কিন্তু ১৮৯২ খ্রিস্টাব্দে দারিদ্র্যের কারণে স্কুলের ফি দিতে না-পারার কারণে তাঁকে এই বিদ্যালয়ও ত্যাগ করতে হয়। এই সময় তিনি 'কাশীনাথ' ও 'ব্রহ্মদৈত্য' নামে দুটি গল্প লেখেন। ১৮৯৩ খ্রিস্টাব্দে মতিলাল পুনরায় ভাগলপুর ফিরে গেলে প্রতিবেশী সাহিত্যিক তথা তেজনারায়ণ জুবিলি কলেজিয়েট স্কুলের শিক্ষক পাঁচকড়ি বন্দ্যোপাধ্যায় শিক্ষালাভের প্রতি শরৎচন্দ্রের আগ্রহ লক্ষ করে তাঁকে তাঁর বিদ্যালয়ে ভর্তি করে দেন। এই বিদ্যালয় থেকে ১৮৯৪ খ্রিস্টাব্দে দ্বিতীয় বিভাগে এনট্রান্স পরীক্ষা পাস করে তেজনারায়ণ জুবিলি কলেজে ভর্তি হন। এই সময় তিনি তাঁর মাতামহের ছোটো ভাই অঘোরনাথের দুই পুত্র সুরেন্দ্রনাথ ও গিরীন্দ্রনাথকে প্রতি রাতে পড়াতেন, তার বিনিময়ে অঘোরনাথ তাঁর কলেজে পড়ার প্রয়োজনীয় অর্থ জোগাতেন। এতৎসত্ত্বেও এফএ পরীক্ষার ফি জোগাড় করতে না-পারার জন্য তিনি পরীক্ষায় বসতে পারেননি।
বশিরুল হক
বশিরুল হক ১৯৪২ সালের ২৪ জুন তৎকালীন ব্রিটিশ ভারতের বেঙ্গল প্রেসিডেন্সির ব্রাহ্মণবাড়িয়া জেলায় জন্মগ্রহণ করনে। তাঁর পিতা ছিলেন সিলেট জেলার ডেপুটি কালেক্টর। পিতার চাকরীর কারণে তাঁর শৈশব কাটে সিলেটে। তিনি পাকিস্তানের লাহোরের ন্যাশনাল কলেজ অফ আর্টস থেকে ব্যাচেলর অফ আর্কিটেকচার ডিগ্রি লাভ করেন। তিনি ১৯৭১ সালে যুক্তরাষ্ট্রের নিউ মেক্সিকো বিশ্ববিদ্যালয় থেকে "জন হাইম্‌রিখ টিউশন বৃত্তি" লাভ করেন। এই বিশ্ববিদ্যালয় থেকে ১৯৭৫ সালে তিনি মাস্টার্স ডিগ্রি অর্জন করেন।
খন্দকার নাজমুল হুদা
খন্দকার নাজমুল হুদার পৈতৃক আদি নিবাস ফরিদপুর জেলার নগরকান্দা উপজেলার কোদালিয়া গ্রামে। তাঁর বাবার নাম খন্দকার মোয়াজ্জেম হোসেন এবং মায়ের নাম বদরুন নেছা খাতুন। তাঁর স্ত্রীর নাম নীলুফার হুদা। তাঁদের এক ছেলে ও এক মেয়ে।
চন্দ্রচুর সিং
চন্দ্রচুর সিং উত্তর প্রদেশের আলীগড়ের স্থানীয় অধিবাসী। তিনি জন্ম গ্রহণ করেছিলেন ১১ই অক্টোবর ১৯৬৮ সালে ভারতের নয়া দিল্লীতে। তাঁর পিতা ছিলেন একজন উত্তর প্রদেশের খাইর-এর একজন সাবেক সংসদ সদস্য (এমপি-মেম্বার অব পার্লামেন্ট) এবং তাঁর মাতা হলেন উড়িষ্যা প্রদেশের বোলাঙ্গি মহারাজার কন্যা। তিনি ওয়েলহ্যাম বয়েস্‌ স্কুল, দ্য ডুন স্কুল, দেহ্‌রাদুন এবং নয়া দিল্লী স্টি. স্টিফেনও পড়াশোনা করেন। অভিনয় জীবন ছেড়ে দেয়ার পূর্বে তিনি দুন স্কুলে গানের শিক্ষকতা করতেন।
রাহুল দেব বর্মণ
বর্মণ বলিউডের সুরকার বা গায়ক শচীন দেব বর্মণ এবং কলকাতায় তাঁর গীতিকারী মীরা দেব বর্মণ (নেটি দাশগুপ্ত) জন্মগ্রহণ করেন। প্রাথমিকভাবে, তিনি তার মায়ের পিতামহ টুকুকে ডাকেন, যদিও পরে তিনি পঞ্চম নামটি দ্বারা পরিচিত হন। কিছু গল্প অনুযায়ী, তিনি পঞ্চম নামেই ডাকেন, কারণ শিশু হিসাবে যখন তিনি কাঁদছিলেন, তখন এটি পঞ্চম নোট (পিএ), জি স্কেল, সঙ্গীত নোটের আকার ধারণ করেছিল। পঞ্চম শব্দটি পাঁচটি (বা পঞ্চম) বাঙালি ভাষায়, তার মাতৃভাষা। আরেকটি তত্ত্ব বলছে যে পঞ্চম নামক শিশুর নামকরণ করা হয় কারণ তিনি পাঁচটি ভিন্ন নোটে কাঁদতে পারেন। তবুও আরেকটি সংস্করণ হল, যখন ভারতীয় প্রবীণ অভিনেতা অশোক কুমার একটি নবজাতক রাহুলকে বার বার উচ্চারণ করে বলেছিলেন যে তিনি পঞ্চম ছেলেকে ডাকেন।
ঋদ্ধি সেন
সেন, হলেন বাংলা মঞ্চ বা থিয়েটার অভিনেতা কৌশিক সেন ও নৃত্যশিল্পী রেশমি সেনের পুত্র এবং অভিনেতা চিত্রা সেন এবং শ্যামল সেনের নাতি । সেন তার শৈশব থেকেই অভিনয় করেছেন, তার ঠাকুমা বলেছিলেন, প্রাচয়ে অভিনয় করছেন তিনি অত্যন্ত কম বয়স থেকে, ৩ বছর বয়সে জনতার মাধ্যমে পরিচিতি হয়।
মহেশচন্দ্র বড়ুয়া
মহেশচন্দ্র বড়ুয়ার জন্ম বাংলাদেশের চট্টগ্রাম জেলার সাতগড়িয়াতে। তাঁর পিতার নাম গৌরকিশোর বড়ুয়া।
কাজল দেবগন
কাজল ১৯৭৪ সালের ৫ আগস্ট ভারতের মুম্বইয়ে বাঙালি-মারাঠি মুখার্জী-সমর্থ পরিবারে জন্মগ্রহণ করেন। তার পিতা সমু মুখার্জী ছিলেন একজন পরিচালক ও প্রযোজক, এবং তার মাতা তনুজা সমর্থ একজন অভিনেত্রী। তার পিতা সমু ২০০৮ সালে হৃদরোগে আক্রান্ত হয়ে মারা যান। কাজলের ছোট বোন তানিশা মুখার্জীও অভিনেত্রী। তার মাসী ছিলেন অভিনেত্রী নূতন এবং তার নানী শোভনা সমর্থ ও প্র-পিতামহী ছিলেন রতন বাই। তারা সকলেই ভারতীয় চলচ্চিত্রের সাথে জড়িত ছিলেন। তার দুই চাচা জয় মুখার্জী ও দেব মুখার্জী চলচ্চিত্র প্রযোজক। তার দাদা শশধর মুখার্জী এবং নানা কুমারসেন সমর্থও চলচ্চিত্র নির্মাতা ছিলেন। কাজলের চাচাত বোন রাণী মুখার্জী ও শ্রাবণী মুখার্জী বলিউডের অভিনেত্রী এবং চাচাত ভাই অয়ন মুখার্জী চলচ্চিত্র পরিচালক।
উদয় শঙ্কর
উদয় শঙ্কর একটি বাঙালি পরিবারে উদয়পুর রাজস্থানে জন্ম হয়। তার পুরো নাম উদয় শঙ্কর চৌধুরী। তাঁর বাবা পন্ডিত শ্যাম শঙ্কর ছিলেন বাংলাদেশের যশোর জেলার অধিবাসী। পন্ডিত শ্যাম শঙ্কর যখন ঝালাওয়ারের মহারাজার ব্যক্তিগত সচিব হিসেবে কাজ করছিলেন তখন উদয় শঙ্করের জন্ম হয়। উদয়ের শৈশব বেশিরভাগই তার মা এবং ভাইবোনদের সাথে নুসরাতপুরে তার মায়ের বাড়িতে কাটিয়েছিলেন।তার পিতার কাজ তাকে নিয়মিতভাবে শহরে স্থানান্তর করতে বাধ্য করেছিল। ফলস্বরূপ, উসরকে নসরতপুর, গাজীপুর, বারাণসী ও ঝালওয়ার মত বিভিন্ন স্কুলে পরিবর্তন করা হতো। যদিও উদয়কে অল্প বয়সে নাচতে দেখা যায় না, তবে গাজীপুরে তাঁর বিদ্যালয়ে সংগীত ও ফটোগ্রাফির মত অন্যান্য শিল্পীগুলির সাথে তাঁর সম্পর্ক। তার পিতা, পন্ডিত শ্যাম শঙ্কর ছিলেন শিল্পবোদ্ধা প্রাজ্ঞজন।তাঁর কাছে নৃত্যকলা ছিল একাধারে শিল্প এবং পুজা ও উপাসনা। উদয় সহজাতভাবে চিত্রকলা ও নৃত্যকলার প্রতি অতন্ত্য অণুরক্ত ছিলেন। ১৯১৮ সালে উদয়কে মুম্বাইয়ের জে জে স্কুল অব আর্টস এবং পরে গান্ধর্ব মহাবিদ্যালয়ে প্রশিক্ষণের জন্য পাঠনো হয়। এর পর তিনি উচ্চতর প্রশিক্ষণের জন্য লন্ডনের রয়েল কলেজ অব আর্টস্ এ যান। এখানে তিনি প্রাচ্য ও পাশ্চাত্যের চিত্রকলা ও নৃত্যকলার বিষয়ে তাত্ত্বিক ও ব্যবহারিক জ্ঞান অর্জন করেন। রয়েল কলেজ অব আর্টস্ এর বৃত্তি নিয়ে উদয় চিত্রকলা বিষয়ে উচ্চতর অধ্যয়নের জন্য রোমে যান।
শাহাদাত হোসেন চৌধুরী
শাহাদাত হোসেন ১৯৫৯ সালে নোয়াখালী জেলার কোম্পানীগঞ্জ উপজেলায় জন্মগ্রহণ করেন। তার পিতার নাম আলী ইমাম চৌধুরী এবং মাতার নাম ফেরদৌস আরা বেগম। এই দম্পতির পাঁচ সন্তানের মধ্যে শাহাদাত দ্বিতীয়। ১৯৭৪ সালে বসুরহাট সরকারি এএইচসি উচ্চ বিদ্যালয় থেকে প্রথম বিভাগে মাধ্যমিক এবং ১৯৭৬ সালে চট্টগ্রাম কলেজ থেকে উচ্চ মাধ্যমিক পাশ করেন। পরবর্তীতে চট্টগ্রাম বিশ্ববিদ্যালয় থেকে স্নাতক ডিগ্রী অর্জন করেন।
চিন্ময় চট্টোপাধ্যায়
চিন্ময় চট্টোপাধ্যায় উত্তর ২৪ পরগণা জেলার পানিহাটির বাসিন্দা ছিলেন। তার পিতার নাম নরেন্দ্রনাথ চট্টোপাধ্যায়। তিনি কলকাতার তীর্থপতি ইনস্টিটিউশন থেকে ম্যাট্রিক এবং আশুতোষ কলেজ থেকে বি.এ পাস করেন। তিনি দেড়শোর উপরে রবীন্দ্রসঙ্গীতের রেকর্ড করেছেন। তিনি আকাশবাণীর নিয়মিত শিল্পী এবং রাজ্য সঙ্গীত আকাদেমির সহ সভাপতি ছিলেন। এছাড়াও তার বেশ কয়েকটি আধুনিক গানের রেকর্ড রয়েছে।
শচীন্দ্রনাথ সেনগুপ্ত
শচীন্দ্রনাথ পিতা সত্যচরণ সেনগুপ্তের কর্মস্থল রংপুরে শিক্ষালাভ করেন। সেখানে বিপ্লবী প্রফুল্ল চাকী ছিলেন তাঁর সহপাঠী। ১৯০৫ খ্রিস্টাব্দে স্বদেশী আন্দোলনে যোগ দিয়ে শচীন্দ্রনাথ বিদ্যালয় ত্যাগ করেন এবং অনুশীলন সমিতির সঙ্গে যুক্ত হন। ১৯১১ খ্রিস্টাব্দে কলকাতার জাতীয় বিদ্যালয় থেকে প্রবেশিকা পাস করে তিনি বিএ পর্যন্ত অধ্যয়ন করেন। এরপর কটক মেডিক্যাল স্কুলে চিকিৎসাবিদ্যা ও ময়মনসিংহে কবিরাজী চিকিৎসা করেন।
নকীব খান
নকিব খান ১৮ মার্চ ১৯৫৩ সালে চট্রগ্রাম জেলার অন্তর্গত লোহাগাড়া উপজেলার চুনতি ইউনিয়নের এক সম্ভ্রান্ত পরিবারে জন্মগ্রহন করেন। বাবার নাম আইয়ুব খান। তিন ভাইয়ের সবাই ব্যান্ড সঙ্গীতের সাথে যুক্ত। বড় ভাই একসময়ের সঙ্গীত জগতের খুব চেনা মানুষ সুরকার ও গীতিকার জালাল উদ্দিন খান জিল্লু এবং ছোট ভাই শাহবাজ খান পিলু’ও ড্রামার, ভোকালিষ্ট ও গীতিকার ।
শৈলেন্দ্রনাথ ঘোষ
শৈলেন্দ্রনাথের জন্ম হয় যশোর জেলার নড়াইলে। পিতার নাম ছিল যদুনাথ ঘোষ। তিনি অত্যন্ত মেধাবী ছাত্র ছিলেন। ১৯১৫ সালে পদার্থবিদ্যায় প্রথম শ্রেনীতে প্রথম হয়ে এম এস সি পাশ করেন ও কলকাতা বিশ্ববিদ্যালয়ের বিজ্ঞান কলেজে শিক্ষকতায় যোগ দেন। প্রেসিডেন্সি কলেজে পড়ার সময় থেকেই সশস্ত্র বিপ্লবীদের সাথে যোগাযোগ ছিল। উপাচার্য আশুতোষ মুখোপাধ্যায় (শিক্ষাবিদ), বিশ্ববিদ্যালয়ের খরচে তাঁকে পি.এইচ.ডি করতে আমেরিকায় পাঠানোর ব্যবস্থা করলেও তিনদিন আগে পুলিশ আমেরিকা যাওয়ার পাসপোর্ট আটকে দেয়। এসময় আশুতোষ মুখোপাধ্যায় তার পাশে দাঁড়িয়ে অর্থ সাহায্য ও আইনি পরামর্শ দিয়েছিলেন।
জাকারিয়া চৌধুরী
জাকারিয়া চৌধুরী ১৯৫২ সালে চাঁদপুর জেলার ফরিদগঞ্জ উপজেলার লাউতলী গ্রামের এক মধ্যবিত্ত সম্ভ্রান্ত মুসলিম পরিবারে জন্মগ্রহণ করেন। তার পিতার নাম মরহুম আব্দুল গনি তিনি স্কুল শিক্ষক ছিলেন। তার মাতার নাম মমতাজ বেগম। চার ভাই, দুই বোনের মধ্যে তিনি সবার বড়।
মু শামসুল আলম
মু শামসুল আলমের পৈতৃক নিবাস ভারতে। তবে তিনি বাংলাদেশে বসবাস করেন। তাঁর বাবার নাম আলমাস উদ্দিন মণ্ডল এবং মায়ের নাম সালেহা খাতুন। তাঁর স্ত্রীর নাম হোসনে আরা বেগম। এ দম্পতির দুই মেয়ে।
হিরো আলম
আশরাফুল আলম সাঈদ ১৯৮৫ সালের ২০ জানুয়ারি বগুড়া জেলায় জন্মগ্রহণ করেন। তার পিতার নাম আব্দুর রাজ্জাক, মা আশরাফুন বেগম। প্রথম দিকে নিজ গ্রাম এরুলিয়ায় সিডি বিক্রির কাজ করতেন এবং পরবর্তীতে স্যাটেলাইট টিভি সংযোগের (ক্যাবল অপারেটর) ব্যবসায় নামেন। ক্যবল সংযোগের ব্যবসা চলাকালে সখের বশে তিনি মিউজিক ভিডিও নির্মাণ শুরু করেন। আশরাফুল আলমের ইউটিউবে আপলোড করা মিউজিক ভিডিও নিয়ে ২০১৬ সালের দিকে সামাজিক যোগাযোগের মাধ্যম বিশেষ করে ফেসবুকে বাংলাদেশের ব্যবহারকারীরা ট্রোল এবং মিমি তৈরি শুরু করলে দ্রুতই তিনি পরিচিত হয়ে উঠেন। এসময় মুশফিকুর রহিমসহ আরও বেশ কয়েকজন বাংলাদেশী তারকা আশরাফুল আলমের সাথে সেলফি উঠে সামাজিক যোগাযোগ মাধ্যমে শেয়ার করেন।
চিত্ত রঞ্জন দত্ত
চিত্ত রঞ্জন দত্তের জন্ম ১৯২৭ সালের ১ জানুয়ারি আসামের শিলংয়ে। তাঁর পৈতৃক বাড়ি হবিগঞ্জের চুনারুঘাট উপজেলার মিরাশি গ্রামে। তাঁর বাবার নাম উপেন্দ্র চন্দ্র দত্ত এবং মায়ের নাম লাবণ্য প্রভা দত্ত। শিলং-এর 'লাবান গভর্নমেন্ট হাইস্কুল' -এ দ্বিতীয় শ্রেণী পর্যন্ত পড়াশোনা করেছিলেন৷ পরবর্তীকালে বাবা চাকরি থেকে অবসর নিয়ে হবিগঞ্জে এসে স্থায়ী বসবাস শুরু করেন৷ হবিগঞ্জ গভর্নমেন্ট হাই স্কুল থেকে ১৯৪৪ সালে তিনি মাধ্যমিক পাশ করেন। পরবর্তীতে কলকাতার আশুতোষ কলেজে বিজ্ঞান শাখায় ভর্তি হয়ে ছাত্রাবাসে থাকা শুরু করেন তিনি৷ পরবর্তীতে খুলনার দৌলতপুর কলেজের বিজ্ঞান শাখায় ভর্তি হন৷ পরে এই কলেজ থেকেই বি.এস.সি পাশ করেন৷
লকেট চট্টোপাধ্যায়
লকেট চট্টোপাধ্যায়ের জন্ম শ্রীরামকৃষ্ণের পরিবারে৷ শৈশব কেটেছে কলকাতার নিকটবর্তী দক্ষিণেশ্বরে৷ পিতা প্রয়াত অনিল চট্টোপাধ্যায় দক্ষিণেশ্বরের কালী মন্দিরের পুরোহিত ছিলেন ৷ ১৬ বছর বয়সে সমন্ধ করে বিবাহ হয় প্রসেনজিৎ ভট্টাচার্যের সাথে ৷ বিয়ের পর যোগমায়া কলেজে জীববিদ্যায় স্নাতক ডিগ্রী অর্জন করেন ৷ তার এক পুত্র বর্তমান ৷
ঋষি কাপুর
কাপুর মুম্বাইয়ের চেম্বুর শহরে একটি পাঞ্জাবি হিন্দু পরিবারে জন্মগ্রহণ করেন। তার জন্মনাম হল ঋষি রাজ কাপুর। তিনি চলচ্চিত্র পরিচালক এবং নায়ক রাজ কাপুরের দ্বিতীয় পুত্র সন্তান হন। তিনি মুম্বাইয়ের ক্যামশন স্কুলে ভাইয়ের সাথে স্কুল জীবন এবং আজমির এর মায়ো কলেজে উচ্চতর শিক্ষা লাভ করেন। তার দুই ভাই জ্যেষ্ঠ রণধীর কাপুর এবং কনিষ্ঠ রাজীব কাপুরও বলিউড অভিনেতা ছিলেন।
কামরুল ইসলাম
কামরুল ইসলাম ১৯৫০ সালের ১লা জুন ঢাকার মোহাম্মদপুরে জন্মগ্রহণ করেন। তার পিতা হাকিম খোরশেদুল ইসলাম এবং মাতা হালিমা খাতুন চৌধুরী। তিনি ১৯৬৫ সালে ঢাকার আরমানিটোলা সরকারি উচ্চ বিদ্যালয় থেকে এস.এস.সি পাশ করেন। ১৯৬৭ সালে তিনি গভর্নমেন্ট ইসলামিক ইন্টারমিডিয়েট কলেজ থেকে উচ্চ মাধ্যমিক, ১৯৭০ সালে ঢাকা বিশ্ববিদ্যালয় থেকে স্নাতক এবং ১৯৮২ সালে এল.এল.বি পাশ করেন।
সালমান খান (শিক্ষক)
সালমান খানের দাদাবাড়ি বাংলাদেশের বরিশালে। তাঁর বাবা ডা. ফখরুল আমিন খান চিকিৎসক ছিলেন। তাঁর দাদা আব্দুল ওয়াহাব খান ছিলেন মুসলিম লীগের নেতা এবং পাকিস্তান জাতীয় পরিষদের স্পিকার (১৯৫৫-৫৮)। সালমানের বাবা অভিবাসী হয়ে পাড়ি জমান যুক্তরাষ্ট্রে। সেখানেই লুইজিয়ানার নিউ অরলিন্স শহরে সালমানের জন্ম (১৯৭৬) এবং বেড়ে ওঠা। ১৯৯১ সালে মাত্র ১৪ বছর বয়সেই বাবাকে হারান।
প্রমোদরঞ্জন চৌধুরী
প্রমোদরঞ্জন চৌধুরীর জন্ম চট্টগ্রামের কেলিশহর গ্রামে। তাঁর পিতার নাম শ্রী ঈশান চন্দ্র চৌধুরী। ১৯২০ সালে তিনি স্কুলে পড়তেন এবং বিপ্লবীদের সাথে যোগাযোগ স্থাপনে সক্ষম হন।
মোতাহের হোসেন চৌধুরী
মোতাহের হোসেন চৌধুরী ১৯০৩ সালে তৎকালীন ব্রিটিশ ভারতের বেঙ্গল প্রেসিডেন্সির অন্তর্গত (বর্তমানে বাংলাদেশ) নোয়াখালী জেলার কাঞ্চনপুর গ্রামে জন্মগ্রহণ করেন। তাঁর পিতার নাম সৈয়দ আবদুল মজিদ ও মাতার নাম ফতেমা খাতুন। মাতামহ কুমিল্লার বিখ্যাত দারোগা বাড়ির মৌলভি আশরাফ উদ্দীন। তাঁর পিতা পেশায় একজন সাব-রেজিস্ট্রার ছিলেন, ফলে চাকরিসূত্রে তিনি নানা জায়গায় বদলী হতেন। ফলে মোতাহের হোসেন মায়ের কাছে নানাবাড়ি কুমিল্লাতেই থাকতেন। তিনি অল্প বয়সেই পিতৃহারা হন।
পলক মুছল
পলক মুচাল ১৯৯২ সালের ৩০ মার্চইন্দোরের মহেশ্বরী মাড়ওয়ারী পরিবার জন্মগ্রহণ করেন। তার মাতা অমিতা মুচাল একজন গৃহিনী এবং তার পিতা রাজকুমার মুচাল একটি প্রাইভেট ফার্মে কাজ করে থাকেন।সঙ্গীতশিল্পী পলাশ মুচাল তার ছোট ভাই। তিনি ইন্দোরের শ্রী অগ্রাসেন বিদ্যালয় স্নেহ নগর স্কলজীবন শেষ করেন। ২০১৩ সালে তিনি ইন্দোরের একটি কলেজে বি.কম নিয়ে সম্মান ৪র্থ বর্ষে পড়াশোনা করছেন।
অন্তরা চৌধুরী
অন্তরা চৌধুরীর জন্ম ১৯৭০ সালে ভারতের কলকাতায়। তার বাবা প্রখ্যাত সুরকার ও গীতিকার সলিল চৌধুরী এবং মা কন্ঠশিল্পী সবিতা চৌধুরী। তার ভাই সঞ্জয় চৌধুরী একজন ভারতীয় সুরকার। তিনি কলকাতার গোখলে মেমোরিয়াল স্কুল এবং মুম্বইয়ের ভিলা তেরেসা হাই স্কুল থেকে বিদ্যালয়ের শিক্ষা সমাপ্ত করেন। এরপর গোখলে মেমোরিয়াল গার্লস কলেজ থেকে উচ্চতর শিক্ষা সম্পন্ন করার পর তিনি কলকাতা বিশ্ববিদ্যালয় অধিভুক্ত বেঙ্গল মিউজিক কলেজে পড়াশোনা করেন।
চাষী নজরুল ইসলাম
তিন মাস বয়সের চাষীকে নিয়ে চাষীর মা স্বামীর চাকরিস্থল জামশেদপুরে গিয়েছিলেন। তারপর টানা চার বছর সেখানে ছিলেন। এরপর কিছুদিনের জন্য আবার নিজেদের গ্রাম বিক্রমপুরে ফিরে এলেন। বিক্রমপুরে চাষীদের বাড়ির সামনে বেশ খোলা জায়গা ছিল। তার কিছু অংশে পারিবারিক হাট বসতো-সবাই বলতো হাটখোলা। পাশেই ছিল একটা প্রাইমারি স্কুল। এ স্কুলটার প্রতিষ্ঠাতা ছিলেন চাষীর মামা চাষী ইমাম উদ্দিন,বর্তমানে সমরপুর হাইস্কুল ও কলেজ। ঐ স্কুলেই ক্লাস ওয়ানে তাকে ভর্তি করানো হয়। ক্লাস টুতে ওঠার পর চাষীর বাবা আবার তাকে নিয়ে গেলেন জামশেদপুরে। ওখানে চাষীর বাবারই প্রতিষ্ঠিত বেঙ্গল মুসলিম স্কুলে তিনি ফাইভ পর্যন্ত পড়েন। তারপর ক্লাস সিক্স-সেভেন পড়েন গোলামুড়ি মাধ্যমিক স্কুলে। তারপর আরডি টাটা হাইস্কুলে-এখান থেকেই পরে চাষী ইলেভেন পাস করেন। ঠিক এ সময় চাষীর বাবা অসুস্থ হয়ে পড়েন। বাবা অসুস্থ থাকা সত্ত্বেও তিনি চাননি সবাই বিক্রমপুরে ফিরে আসুক। মোসলেহ উদ্দিন সাহেব ভেবেছিলেন টাটা কোম্পানিতে চাষীর একটা চাকরি হবে। মূলত তিনি জামশেদপুরে স্থায়ীভাবে থাকার পরিকল্পনা করেছিলেন। চাষীর মা শায়েস্তা খানম সেরকমটি চাইলেন না। শেষমেশ ১৯৫৮ সালে সবাই বিক্রমপুর চলে এলেন।
১৯৫৭ সালের দিকে মুসলেহ উদ্দিন অসুস্থ হয়ে পড়েন। টাটার চাকরি ছেড়ে দিয়ে সপরিবারে স্বদেশে চলে এলেন। কিছুদিন পর তিনি মারা যান। পিতার শোক ভুলে যাবার আগেই সংসারে বড় ছেলে হিসেবে সব দায়িত্ব তাঁর কাঁধে এসে পড়ে। এজি অফিসে অফিসের পোস্ট-সর্টার হিসেবে ১৯৬৯ পর্যন্ত চাকরি করেছেন। 
এফডিসি মাত্র তখন গড়ে উঠছে। আউয়াল সাহেব বিখ্যাত সিনেমা করিয়ে ফতেহ্ লোহানীর প্রধান সহকারী। চাষী চাকরির ফাঁকে ফাঁকে তাঁর সঙ্গে যোগাযোগ রাখেন, একই সঙ্গে শুরু করলেন নাটক। আলী মনসুর সাহেবের কৃষ্টি সংঘের সঙ্গে কাজ করেন মঞ্চে অভিনয় করেন। এদিকে চাষীর সিনেমা প্রীতিটা জানতেন তার খালাতো বোনের স্বামী সৈয়দ আওয়াল। একদিন সুযোগ এলো- চাষীকে পরিচয় করিয়ে দিলেন পরিচালক অভিনেতা ফতেহ লোহানীর সঙ্গে। ফতেহ লোহানী তখন 'আছিয়া' করছিলেন। চাষীকে ছোট্ট একটা রোল করার জন্য নিয়েছিলেন। কিন্তু ফতেহ্'র নির্দেশে পরদিন সহকারী পরিচালকের দায়িত্ব দেয়া হয়। ১৯৬১'র জুন মাসে চাষী কাজ শুরু করলেন। এরপর ১৯৬৩-তে কাজ করেছেন প্রখ্যাত সাংবাদিক ও চলচ্চিত্রাকার ওবায়েদ-উল-হকের সহকারী হিসাবে 'দুইদিগন্ত' ছবিতে। এভাবে কাজ করতে করতে এলো ১৯৭১। মুক্তিযুদ্ধে যোগ দিলেন আর সবার মতো। তারপর যুদ্ধশেষে বাংলাদেশের প্রথম মুক্তিযুদ্ধভিক্তিক চলচ্চিত্র 'ওরা ১১ জন' নির্মাণ করলেন। ১৯৭২-এ এই ছবির মাধ্যমে পরিচালক হিসেবে চাষী নজরুলের আত্ম প্রকাশ ঘটলো। এছাড়া নিয়মিত বেতারে, টিভিতে সান্ধ্য অভিনয় অব্যাহত ছিল।
সোহেল চৌধুরী
সোহেল চৌধুরীর জন্ম ১৯৬৩ সালে তার বাবার নাম তারেক আহমেদ চৌধুরী । মা নূরজাহান বেগম । সোহেল চৌধুরী প্রাথমিক জীবন থেকেই অভিজাত ধনী পরিবারের সন্তান ছিলেন । তিনি ঢাকার বনানীতে জন্ম গ্রহণ করেন । ১৯৮৬ সালে সোহেল চৌধুরী তার সহ-অভিনেত্রি দিতিকে বিবাহ করেন । অভিনেতি দিতির সাথে সাংসারিক জীবনে তাদের দুইটি সন্তান আছে । ১৯৮৭ সালে জন্ম হয় দিতি-সোহেল দম্পতির প্রথম সন্তান লামিয়া চৌধুরীর । ১৯৮৯ সালে এ দম্পতির ছেলে দীপ্ত চৌধুরীর জন্ম হয় । নব্বই দশকের মাঝামাঝি সময়ে দিতি ও সোহেল চৌধুরীর দাম্পত্য জীবনের বিচ্ছেদ ঘটে।
নন্দলাল বসু
নন্দলাল বসুর জন্ম খড়গপুরের মুঙ্গেরে। বাবার নাম পূর্ণচন্দ্র বসু। মাতার নাম ক্ষেত্রমণি। ছেলেবেলা থেকেই তিনি প্রবল উৎসাহের সঙ্গে দেব-দেবীর মূর্তি সহ পুতুল তৈরি করতেন।
শিবলী নোমানী
শিবলী নোমানী এক মুসলিম রাজপুত পরিবারে জন্মগ্রহণ করেন। তাঁর পিতার নাম শেখ হাবিবুল্লাহ ও মাতার নাম মোকেমা খাতুন। তাঁর কনিষ্ঠ ভাইয়েরা লন্ডনে শিক্ষাগ্রহণ শেষে ব্যরিস্টার হয়ে ফিরে আসেন ও এলাহাবাদ হাইকোর্টে নিয়োগ লাভ করেন। কিন্তু তিনি প্রথাগত ইসলামী শিক্ষায় শিক্ষিত হন। তাঁর শিক্ষক ছিলেন যুক্তিবাদী পন্ডিত মাওলানা মুহাম্মদ ফারুক ছিরায়াকোটি। তিনি হজ্জ উপলক্ষে মক্কা যান এবং আরবের বিভিন্ন পন্ডিতদের কাছে ইসলামী ধর্মতত্ত্ব, ইতিহাস, দর্শন এবং সুফিবাদ বিষয়ে অধ্যয়ন করেন। একজন অর্থোডক্স হানাফি মুসলিম হিসেবে তিনি শরীয়ার একনিষ্ঠ সমর্থক ছিলেন।
শফিকুল গনি স্বপন
স্বপন ১৯৪৮ সালের ১১ সেপ্টেম্বর নীলফামারী জেলার ডিমলা উপজেলার বন্দর খড়িবাড়ী গ্রামে জন্মগ্রহণ করেন। তার পিতা প্রখ্যাত রাজনীতিবিদ মশিউর রহমান যাদু মিয়া জিয়াউর রহমান মন্ত্রীসভার সিনিয়র মন্ত্রী ছিলেন ও মাতা সাবেরা রহমান।
বিমল সেন
বিমল সেনের জন্ম হয় বাংলাদেশের বরিশাল জেলার ফয়েরায়। পিতার নাম যোগেশচন্দ্র সেন। অষ্টম শ্রেনীতে পড়ার সময় স্বদেশী আন্দোলনে যোগ দেন ও চরকা কাঁধে নিয়ে গ্রামে গ্রামে ঘুরতেন। দুই বছর এই জীবনযাপন করার পরেও মেধাবী বিমল ম্যাট্রিক পরীক্ষাতে উত্তীর্ণ হন ৫ টি বিষয়ে লেটার ও স্টার মার্কস সহ। ইংরেজ সরকারের স্কুলে ভর্তি না হয়ে দেশপ্রেমের চেতনায় উদ্বুদ্ধ বিমল কলকাতায় আসেন এবং যাদবপুর বেঙ্গল টেকনিকাল কলেজে (অধুনা যাদবপুর বিশ্ববিদ্যালয়) ভর্তি হন। অর্থাভাবে তার পড়াশোনায় ছেদ পড়ে। বেলগাছিয়ার পান্নালাল শীল বিদ্যামন্দিরে শিক্ষকতার কাজে যোগ দিয়েছিলেন।
হাশেম খান
হাশেম খানের পুরো নাম মো. আবুল হাশেম খান। তাঁর জন্ম ১৯৪১ সালের ১ জুলাই চাঁদপুর জেলার ফরিদগঞ্জ উপজেলার সেকদি গ্রামে। বাবার নাম মোহাম্মদ ইউসুফ খান। তিনি ছিলেন তৎকালীন কুমিল্লা জেলার স্বাস্থ্য কর্মকর্তা। মা নূরেন্নেসা খানম, গৃহিনী। বাবা-মায়ের ১৪টি সন্তানের মধ্যে হাশেম খান ৬ষ্ঠ সন্তান। তার স্ত্রী পারভীন হাশেম, কন্যা কনক খান রিয়াজ, পুত্র শান্তনু খান।
সিরাজুল ইসলাম চৌধুরী
তিনি ২৩ জুন, ১৯৩৬ খ্রিষ্টাব্দে জন্মগ্রহণ করেন মুন্সিগঞ্জ ( প্রাচীন নাম বিক্রমপুর) জেলার শ্রীনগর উপজেলার বাড়ৈখালী গ্রামে। তাঁর বাবার নাম হাফিজ উদ্দিন চৌধুরী ও মা আসিয়া খাতুন। বাবার চাকরিসূত্রে তাঁর শৈশব কেটেছে রাজশাহীতে ও কলকাতায়। পড়াশোনা করেছেন ঢাকার সেন্ট গ্রেগরি স্কুল, নটরডেম কলেজ এবং ঢাকা বিশ্ববিদ্যালয়ে। ইংরেজি সাহিত্যে উচ্চতর গবেষণা করেছেন যুক্তরাজ্যের লিডস্‌ এবং লেস্টার বিশ্ববিদ্যালয়ে। পড়াশোনা শেষে দেশে ফিরে এসে ঢাকা বিশ্ববিদ্যালয়ে শিক্ষক হিসেবে যোগ দেন ১৯৫৭ খ্রিষ্টাব্দে।
সেলিম খান
সেলিম খান (জন্মঃ ২৪ নভেম্বর ১৯৩৫) হলেন একজন ভারতীয় অভিনেতা এবং চিত্রনাট্যকার। হিন্দি চলচ্চিত্রে সেলিম-জাভেদ জুটির সাথে উন্নতমানের মানিকজোড় চিত্র্যনাট্যর হিসেবে পরিচিত। তিনি হলেন বলিউডের দাপুটে চিত্রনায়ক সালমান খান, সোহেল খান, এবং আরবাজ খান এর পিতা। তাঁর দ্বিতীয় স্ত্রী হলেন অভিনেত্রী হেলেন।
জুয়েল আইচ
বাবা বি. কে. আইচ ও মা সরযু আইচের পুত্র জুয়েল আইচের জন্ম ১০ এপ্রিল বরিশালে হলেও ছেলেবেলা কেটেছে পিরোজপুরের স্বরূপকাঠি উপজেলার সমদেকাঠির গ্রামের বাড়িতে। সেই সুবাদে সমদেকাঠি প্রাথমিক বিদ্যালয়ে তার প্রথম আনুষ্ঠানিক শিক্ষাগ্রহণ সম্পন্ন হয়। পরে তিনি পিরোজপুর শহরে চলে আসেন। সেখানকার সরকারি হাইস্কুল থেকে এসএসসি এবং স্থানীয় কলেজ থেকে এইচএসসি পাস করেন। পরবর্তীতে ঢাকার জগন্নাথ কলেজ থেকে স্নাতক ও স্নাতকোত্তর সম্পন্ন করেন। এছাড়াও শিক্ষকতার সুবাদে তিনি ঢাকা টিচার্স ট্রেনিং ইনস্টিটিউট থেকে বিএড কোর্স সমাপ্ত করেন। তাঁর স্ত্রীর নাম বিপাশা আইচ (বিয়ে হয় ১৩ জুলাই) এবং একমাত্র কন্যার নাম খেয়া আইচ।
শাবনূর
শাবনূর ১৯৭৯ সালের ১৭ ডিসেম্বর বাংলাদেশের যশোর জেলার শার্শা উপজেলার নাভারণে জন্মগ্রহণ করেন। পারিবারিক ভাবে তার নাম রাখা হয় কাজী শারমিন নাহিদ "নুপুর"। পরে স্বনামধন্য নির্মাতা এবং তার মেনটর এহতেশাম তার নাম রাখেন শাবনূর। শাবনূর শব্দের অর্থ রাতের আলো। শাবনূরের পিতার নাম শাহজাহান চৌধুরী। তিন ভাই বোনের মধ্যে সবচেয়ে বড় তিনি। বোন ঝুমুর এবং ভাই তমাল দুজনেই নিজ নিজ পরিবারসহ অস্ট্রেলিয়া প্রবাসী।
রাজ্জাক
রাজ্জাক ১৯৪২ সালের ২৩শে জানুয়ারি পশ্চিমবঙ্গের দক্ষিণ কলকাতার টালিগঞ্জে জন্মগ্রহণ করেন। তাঁর পিতার নাম আকবর হোসেন ও মাতার নাম নিসারুননেছা। রাজ্জাকরা ছিলেন নাকতলা এলাকার জমিদার। তিনি কলকাতার বাশদ্রোণীর নিকটে খানপুর হাইস্কুলে পড়াশুনা করেন। স্কুলে তিনি অংকে কাঁচা ছিলেন। এ প্রসঙ্গে রাজ্জাকের বাল্যবন্ধু টি দাস বলেন, স্কুলের শিক্ষকেরা তাকে বলতেন, "অঙ্কটা অন্তত ভালো করে শেখ। যোগ বিয়োগ ঠিকঠাক করে না শিখলে পরিবারের এত সম্পত্তি সামলে রাখবি কি করে।" সপ্তম শ্রেণীতে পড়ার সময় স্বরসতী পূজা চলাকালীন সময়ে মঞ্চ নাটকে অভিনয়ের জন্য তার শিক্ষক রবীন্দ্রনাথ চক্রবর্তী তাঁকে কেন্দ্রীয় চরিত্রের জন্য বেছে নেন। শিশু-কিশোরদের নিয়ে লেখা নাটক বিদ্রোহীতে গ্রামীণ কিশোর চরিত্রে অভিনয়ের মধ্য দিয়েই নায়ক রাজের অভিনয়ে সম্পৃক্ততা। অভিনয়ের জন্য ১৮ বছর বয়সে মুম্বইয়েও যান রাজ্জাক।
মিহির কুমার নন্দী
মিহির কুমার নন্দী বাংলাদেশের চট্টগ্রামে জন্মগ্রহণ করেন। তার বাবার নাম ফণিন্দ্র লাল নন্দী এবং মল্লিকা রানী নন্দী। তিনি তার প্রথম সঙ্গীত পাঠ বাবার কাছ থেকে পেয়েছেন। এরপর ওয়াহেদুল হক, শায়লাদা রঞ্জন মজুমদার, নিরদ বরূণ বড়ুয়া, অশোক দাসগুপ্ত, সৌমিত্র লাল দাসগুপ্ত এবং আদিত্য নারায়ণ দাস প্রমুখের কাছে জ্ঞান অর্জন করেন।
খায়রুল বাশার খান
খায়রুল বাশার খানের পৈতৃক বাড়ি ব্রাহ্মণবাড়িয়া জেলার কসবা উপজেলার গোপীনাথপুর গ্রামে। তাঁর বাবার নাম আমীর আলী খান এবং মায়ের নাম ফিরোজা বেগম। তাঁর স্ত্রীর নাম জোবেদা বাশার। তাঁদের চার ছেলেমেয়ে।
রবিশঙ্কর
রবিশঙ্করের পূর্ণ নাম রবীন্দ্র শঙ্কর চৌধুরী, ঘরোয়া নাম 'রবু'। আদি পৈত্রিক বাড়ি বাংলাদেশের নড়াইল জেলার কালিয়া উপজেলায় হলেও তাঁর জন্ম ভারতের উত্তরপ্রদেশের বারাণসী শহরে। সেখানেই বড় হয়েছেন তিনি। রবি শংকর ছিলেন চার ভাইয়ের মধ্যে সবচেয়ে ছোট। তাঁর বাবা শ্যাম শঙ্কর চৌধুরী ছিলেন একজন প্রথিতযশা বুদ্ধিজীবি, রাজনীতিবিদ এবং আইনজ্ঞ। কিন্তু রবি শংকরের প্রায় পুরো ছেলেবেলাটাই বাবার অবর্তমানে কাটে। বস্তুত একরকম দারিদ্রের মধ্যেই রবি শংকরের মা হেমাঙ্গিনী তাঁকে বড় করেন। বড় ভাই উদয় শংকর ছিলেন বিখ্যাত ভারতীয় শাস্ত্রীয় নৃত্যশিল্পী। ঐ সময়টায় তিনি ছিলেন প্যারিসে। রবি শংকর ১৯৩০-এ মায়ের সাথে প্যারিসে বড় ভাইয়ের কাছে যান এবং সেখানেই আট বছর স্কুলে শিক্ষা গ্রহণ করেন। বার বছর বয়স থেকেই রবি শংকর বড় ভাইয়ের নাচের দলের একক নৃত্যশিল্পী ও সেতার বাদক। ঐ বয়স থেকেই তিনি অনুষ্ঠান করে বেড়িয়েছেন ভারত ও ইউরোপের বিভিন্ন শহরে।
কঙ্কনা সেন শর্মা
সেন শর্মা ১৯৭৯ সালের ৩ ডিসেম্বর জন্মগ্রহণ করেন। তার বাবা মুকুল শর্মা (একজন বৈজ্ঞানিক লেখক এবং সাংবাদিক) এবং মা অপর্ণা সেন (একজন অভিনেত্রী এবং চলচ্চিত্র নির্মাতা)। তার একজন বড় বোনও আছে, কমলিনী চট্টোপাধ্যায়। সেন শর্মার দাদু, চিদানন্দ দাসগুপ্ত, একজন চলচ্চিত্র বিশ্লেষক, বিশেষজ্ঞ, অধ্যাপক, লেখক এবং কলকাতা ফিল্ম সোসাইটির অন্যতম সহ-প্রতিষ্ঠাতা। তার দিদা সুপ্রিয়া দাসগুপ্ত বাংলার কিংবদন্তি আধুনিক কবি “জীবনানন্দ দাশের” খুড়তুতো বোন। দাদা হলেন ওমি শর্মা
অঙ্কুশ হাজরা
অঙ্কুশ পশ্চিমবঙ্গের বর্ধমান জেলার বাদামতলায় ১৪ই ফেব্রুয়ারি, ১৯৮৯ সালে জন্মগ্রহণ করেন। তিনি হলি রক স্কুল এবং ইস্ট-ওয়েস্ট মডেল স্কুলে পড়াশোনা করেন। এ দুটি স্কুলই বর্ধমান জেলার শহরতলিতে অবস্থিত। তিনি দুর্গাপুরে তড়িৎ প্রকৌশল বিভাগে পড়ার সুযোগ পেলেও তার আসল ইচ্ছে ছিল অভিনেতা হওয়া। তাই তিনি কলকাতাতে চলে আসেন এবং সেখানেই বসবাস শুরু করে। বর্তমানে অভিনয় ছাড়াও তিনি কলকাতায় অবস্থিত দ্য হেরিটেজ একাডেমিতে বিবিএ পড়েছেন। তিনি বিখ্যাত কোরিওগ্রাফার বাবা যাদবের নিকট নাচ শিখেছেন।তিনি টেলি অভিনেত্রী ঐন্দ্রিলা সেনকে বিয়ে করেন৷
চট্টগ্রাম
চট্টগ্রামের আঞ্চলিক গানের ইতিহাস সমৃদ্ধ। শেফালী ঘোষ এবং শ্যাম সুন্দর বৈষ্ণবকে বলা হয় চট্টগ্রামের আঞ্চলিক গানের সম্রাট ও সম্রাজ্ঞি। মাইজভান্ডারী গান ও কবিয়াল গান চট্টগ্রামের অন্যতম ঐতিহ্য। কবিয়াল রমেশ শীল একজন বিখ্যাত কিংবদন্তি শিল্পী। জনপ্রিয় ব্যান্ড সোলস, এল আর বি, রেঁনেসা, নগরবাউল এর জন্ম চট্টগ্রাম থেকেই। আইয়ুব বাচ্চু, কুমার বিশ্বজিৎ, রবি চৌধুরী, নাকিব খান, পার্থ বডুয়া, সন্দিপন, নাসিম আলি খান, মিলা ইসলাম চট্টগ্রামের সন্তান। নৃত্যে চট্টগ্রামের ইতিহাস মনে রখার মত। রুনু বিশ্বাস জাতীয় পর্যায়ে বিখ্যাত নৃত্যগুরু। চট্টগ্রামের বিখ্যাত সাংস্কৃতিক সংগঠন হল দৃষ্টি চট্টগ্রাম, বোধন আবৃত্তি পরিষদ, প্রমা, "অঙ্গন" চট্টগ্রাম বিশ্ববিদ্যালয়, আলাউদ্দিন ললিতকলা একাডেমি, প্রাপন একাডেমি, উদিচি, আবৃত্তি সমন্বয় পরিষদ, ফু্লকি, রবীন্দ্রসঙ্গীত শিল্পী সংস্থা, রক্তকরবী, আর্য সঙ্গীত, সঙ্গীত পরিষদ। মডেল তারকা নোবেল, মৌটুসি, পূর্ণিমা,শ্রাবস্তীর চট্টগ্রামে জন্ম ।
সাংস্কৃতিক কর্মকান্ড পরিচালিত হয় জেলা শিল্পকলা একাডেমি, মুসলিম হল, থিয়েটার ইন্সটিটিউটে।
শান্তিলাল মুখার্জি
শান্তিলাল মুখার্জি বা শান্তিলাল মুখোপাধ্যায় একজন ভারতীয় মঞ্চ ও চলচ্চিত্র অভিনেতা।
শান্তিলাল কলকাতায় জন্মগ্রহণ করেন।খুব অল্প বয়সে তার বাবা মারা যান।তিনি সারসুনা উচ্চ বিদ্যালয় থেকে মাধ্যমিক পরীক্ষা পাশ করেন।তিনি নয়া আলিপুর বহুমুখী উচ্চ বিদ্যালয় থেকে এইচএসসি পাশ করেন।তিনি স্নাতক করেন আশুতোষ কলেজ থেকে।
শার্লত গ্যাঁসবুর
তার মাতামহী জুডি ক্যাম্পবেল একজন অভিনেত্রী এবং তার মামা অ্যান্ড্রু বার্কিন একজন পরিচালক ও চিত্রনাট্যকার। গ্যাঁসবুর অ্যান্ড্রুর পরিচালনায় "দ্য সিমেন্ট গার্ডেন" ছবিতে অভিনয় করেছেন। তার মামাতো বোন সোফি হান্টার একজন মঞ্চ ও অপেরা পরিচালক। গ্যাঁসবুরের পিতা ইহুদি ধর্মাবলম্বী, অন্যদিকে তার মাতা প্রটেস্ট্যান্ট ধর্মাবলম্বী। গ্যাঁসবুর প্যারিসের একোল অ্যাক্টিভ বিলিঙ্গু জানিন মানুয়েলে ও সুইজারল্যান্ডের কলেজ আলপিন ইন্টারন্যাশনাল বিউ সোলেইলে পড়াশুনা করেন। তার প্রথম ভাষা ফরাসি, তবে তিনি ইংরেজি ভাষাও পারদর্শী।
সঞ্জয় লীলা বনশালি
বনশালি ১৯৬৩ সালের ২৪ ফেব্রুয়ারি ভারতের মুম্বাইয়ে জন্মগ্রহণ করেন। তার পিতা চলচ্চিত্র নির্মাতা নবিন বনশালি এবং মাতা লীলা বনশালি। তার "লীলা" নামটি তিনি তার মায়ের নাম থেকে গ্রহণ করেন। নবিন বনশালি অ্যালকোহলে আসক্ত হয়ে পরে এবং একেবারে হাল ছেড়ে দেন। বনশালির বোন বেলা সেগাল।
শাহরুখ খান
খান ১৯৬৫ সালে একটি মুসলিম পরিবারে জন্ম গ্রহণ করেন পিতা নতুন দিল্লি, ভারতের পাঠান বংশদ্ভুত। তাঁর পিতা তাজ মোহাম্মদ খান একজন ভারতীয় স্বাধীনতা কর্মী ছিলেন। খানের মতে, তার দাদা ছিল প্রকৃতভাবে একজন আফগানিস্তান নাগরিক। তাঁর মা, লতিফ ফাতিমা, ছিল মেজর জেনারেল শাহ নওয়াজ খান জানজুয়া রাজপুত জাতি, ভারতীয় আজাদ হিন্দ ফৌজ সুভাষচন্দ্র বোস এর দত্তক মেয়ে। খানের পিতা ভারত বিভাগ হওয়ার আগে কিসা খাওয়ানি বাজার, পেশাওয়ার থেকে নয়া দিল্লি চলে আসেন। যখন তার মায়ের পরিবার রাওয়ালপিন্ডি, ব্রিটিশ ভারত থেকে এসেছিলেন। খানের শেহনাজ নামে একজন বড় বোন আছে। তাঁর জন্ম নাম শাহরুখ (অর্থ "রাজ মুখ") ছিল নির্দিষ্ট, কিন্তু পছন্দ করে তার নাম শাহ রুখ খান লিখিত হয়, এছাড়াও সাধারণত "এসআরকে" হিসাবে উল্লেখ করা হয়।
সাবিরুল ইসলাম
সাবিরুলের জন্ম এবং বেড়ে উঠা ইংল্যান্ডের লন্ডনে। তার বাবার নাম শফিকুল ইসলাম। তার দাদার বাড়ি বাংলাদেশের সিলেটের বিশ্বনাথ উপজেলায়।
শচীন দেববর্মণ
তাঁর জন্ম কুমিল্লায়, ত্রিপুরার চন্দ্রবংশীয় মানিক্য রাজপরিবারের সন্তান। বাবা নবদ্বীপচন্দ্র দেববর্মণের কাছে সঙ্গীত শিক্ষা শুরু করেন। তৎকালীন ত্রিপুরার অন্তর্গত কুমিল্লার রাজপরিবারের নয় সন্তানের মধ্যে তিনি ছিলেন অন্যতম। মা মণিপুরি রাজবংশের মেয়ে নিরুপমা দেবী। ১৯২০ খ্রিস্টাব্দে কুমিল্লা জেলা স্কুল থেকে ম্যাট্রিক পাস করে ভিক্টোরিয়া কলেজে ভর্তি হন। ১৯২২ খ্রিস্টাব্দে ঐ কলেজ থেকে আইএ পাস করেন। খ্রিস্টাব্দে কুমিল্লা ভিক্টোরিয়া কলেজে বিএ ক্লাসে ভর্তি হন। ১৯২৪ খ্রিস্টাব্দে কলকাতা বিশ্ববিদ্যালয়ে এমএ তে ভর্তি হন। ১৯৪৪ খ্রিস্টাব্দ থেকে স্থায়ীভাবে মুম্বাইয়ে বসবাস করতে শুরু করেন ছোটবেলা থেকে সঙ্গীতের প্রতি অনুরাগী ছিলেন।। ১৯৭৫ খ্রিস্টাব্দে প্যারালিটিক স্ট্রোক হয়ে কোমায় ছিলেন পাঁচ মাস। ৩১ অক্টোবর, ১৯৭৫ তাঁর প্রয়াণ হয়।
চঞ্চল চৌধুরীর চলচ্চিত্রের তালিকা
চঞ্চল চৌধুরী একজন বাংলাদেশী অভিনেতা, মডেল, শিক্ষক ও গায়ক। তার প্রথম টেলিভিশন নাটকে পদার্পন হয় ফরিদুর রহমানের "গ্রাস" নাটকের মাধ্যমে। খুব অল্প সময়ের মধ্যে দক্ষ অভিনেতা হিসেবে সুনাম অর্জন করা এই অভিনেতা পরবর্তীতে বেশ কয়েকটি ধারাবাহিক নাটকের পাশাপাশি অভিনয় করেন অনেকগুলো একপর্বের নাটকে। বর্তমান সময়ের সবচেয়ে জনপ্রিয় এবং ব্যস্ততম অভিনেতা হিসেবে বাংলাদেশের টিভি নাটক জগৎকে দিয়ে যাচ্ছেন একের পর এক দর্শকনন্দিত সব নাটক।
শাবানা
শাবানা ১৯৫২ সালের ১৫ জুন তৎকালীন পূর্ব পাকিস্তানের (বর্তমান বাংলাদেশ) চট্টগ্রাম জেলার রাউজান উপজেলার ডাবুয়া গ্রামে জন্মগ্রহণ করেন। তার বাবার নাম ফয়েজ চৌধুরী যিনি একজন টাইপিস্ট ছিলেন এবং মা ফজিলাতুন্নেসা ছিলেন গৃহিনী। শাবানার ছোট খালা ছিলেন তাঁর প্রিয় পাত্র। তাঁর নানার বাসা কাছেই ছিল তাদের বাসা থেকে। শাবানা গেন্ডারিয়া হাই স্কুলে ভর্তি হলেও তার পড়ালেখা ভালো লাগত না। শাবানা প্রাতিষ্ঠানিক শিক্ষার তাই ইতি ঘটে মাত্র ৯ বছর বয়সে। চলচ্চিত্রকার এহতেশাম ছিলেন তার চাচা। শাবানার বাবার খালাতো ভাই। তার মাধ্যমেই শাবানার চলচ্চিত্রে আগমন হয়।
খন্দকার মোশাররফ হোসেন (কুমিল্লার রাজনীতিবিদ)
ড.খন্দকার মোশাররফ হোসেন কুমিল্লা জেলার,দাউদকান্দি উপজেলার গয়েশপুর গ্রামে জন্মগ্রহণ করেন।তঁার বাবার নাম খন্দকার আশরাফ আলী ও মায়ের নাম হোসনে আরা হাসনা হেনা।
সঞ্জীব চৌধুরী
সঞ্জীব চৌধুরী ২৫ ডিসেম্বর ১৯৬৪ সালে বাংলাদেশের হবিগঞ্জ জেলার বানিয়াচং উপজেলার মাকালকান্দি গ্রামে জন্মগ্রহণ করেন। তার পিতা গোপাল চৌধুরী এবং মাতা প্রভাষিনী চৌধুরী। নয় ভাই বোনের মধ্যে তিনি ছিলেন সপ্তম।
আমীর খসরু মাহমুদ চৌধুরী
আমীর খসরু ১৯৪৯ সালে চট্টগ্রাম জেলার পাহাড়তলী থানার উত্তর কাট্টলীতে জন্মগ্রহণ করেন। তার পিতার নাম আলহাজ্ব মাহমুদুন্নবী চৌধুরী ও মাতার নাম মেহেরুন্নেসা বেগম চৌধুরী। মাহমুদুন্নবী চৌধুরী ১৯৫৪ সালের পূর্ব পাকিস্তানের আইনপরিষদ নির্বাচনে ডবলমুরিং-সীতাকুন্ড আসন থেকে জয়লাভ করেন এবং যুক্তফ্রন্ট সরকার গঠন করলে তিনি প্রথমে গণযোগাযোগ মন্ত্রী ও পরে ত্রাণ ও পুনর্বাসন মন্ত্রণালয়ের মন্ত্রীত্ব লাভ করেন। আমীর খসরুর দাদার নাম খাদেম আলী চৌধুরী এবং দাদির নাম আলফুন নেছা।
সঞ্জয় দত্ত
সঞ্জয় এর পিতামাতা হচ্ছেন প্রয়াত হিন্দি চলচ্চিত্র অভিনেতা-অভিনেত্রী সুনীল দত্ত এবং নার্গিস, যারা দুজনেই বলিউড চিত্র জগতে সুপরিচিত ছিলেন। সঞ্জয় একজন ধার্মিক মানুষ, হিন্দু ধর্মের প্রতি তাঁর প্রগাঢ় আস্থা ও বিশ্বাস রয়েছে। তাঁর মা নার্গিস ১৯৮১ সালে মারা যান, এই ১৯৮১ সালে সঞ্জয় অভিনীত প্রথম চলচ্চিত্র 'রকি' মুক্তি পায়, চলচ্চিত্রটি মুক্তি পাবার আগেই নার্গিস মারা যান, অনেকে মনে করেন মা নার্গিসের মৃত্যুর শোকেই সঞ্জয় মাদকাসক্ত হয়ে পড়েছিলেন। শিশুশিল্পী হিসেবে সঞ্জয় ১৯৭২ সালের চলচ্চিত্র 'রেশমা অর শেরা'তে অভিনয় করেছিলেন, চলচ্চিত্রটিতে তাঁর বাবা সুনীল দত্ত ছিলেন, সঞ্জয়কে চলচ্চিত্রটিতে কিছুক্ষণের জন্য বাচ্চা কাওয়ালি গায়ক হিসেবে দেখানো হয়।
হাসিবুর রেজা কল্লোল
হাসিবুর রেজা কল্লোল বাংলাদেশের যশোর জেলার ঘুরুলিয়া গ্রামে জন্মগ্রহন করেন। তার পিতার নাম আব্দুর রাজ্জাক এবং মায়ের নাম হাসিনা মমতাজ। তিনি যশোর মিউনিসিপ্যাল  প্রিপারেটরি হাই স্কুল থেকে এস,এস,সি পরীক্ষা পাশ করেন। এরপর তিনি যশোর ক্যান্টমেন্ট কলেজ থেকে এইচ, এস,সি পাশ করেন। পরে জাতীয় বিশ্ববিদ্যালয় থেকে কলা বিভাগে স্নাতক হন।
ফখরুল ইসলাম খান
ফখরুল ইসলাম খানের জন্ম ১৯২৫ সালের ৯ ফেব্রুয়ারি বরিশালে তাঁর পিতা সমাজসেবক এবং রাজনীতিবিদ খান বাহাদুর হাশেম আলী খান যিনি ১৯৪১ সালে শেরে বাংলা একে ফজলুল হকের নেতৃত্বাধীন মন্ত্রীসভার সদস্য ছিলেন। ফখরুল ইসলাম খানের দুই বোন ও এক ভাই। তাঁরা হলেন সামছুন্নেছা ও লুতফুন্নেছা পারুল এবং নুরুল ইসলাম খান সুলতান। তিনি প্রথমে বরিশালে এ.কে. স্কুল এবং পরে কলকাতা রিপন স্কুল ও কলেজে লেখাপড়া করেন। ফখরুল ইসলাম খান কলকাতায় বিভিন্ন ছাত্র আন্দোলনে নেতৃত্ব দিয়েছেন। রিপন স্কুল ম্যাগাজিনের সম্পাদক ছিলেন এবং সেখানে নিয়মিত লেখালেখিও করতেন।
শাহিদ কপূর
মুম্বইতে নীলিমা আজিম বিয়ে করেন অভিনেতা রাজেশ খট্টরকে। ২০০১ সালে নীলিমা ও রাজেশের বিবাহ বিচ্ছেদ পর্যন্ত শাহিদ তাঁদের সঙ্গেই থাকতেন। তার পরেও শাহিদ নিজের পাসপোর্টে খট্টর পদবিই ব্যবহার করেছেন। মায়ের দিক থেকে তাঁর একটি সৎ ভাইও আছে। তিনি নীলিমা ও রাজেশের সন্তান। শাহিদের বাবা পঙ্কজ ও সুপ্রিয়া পাঠকের দিক থেকে শাহিদের দুটি সৎ ভাইবোন আছে। শাহিদের বিদ্যালয় শিক্ষা দিল্লির জ্ঞান ভারতী স্কুল ও মুম্বইয়ের রাজহংস বিদ্যালয়ে। পরে তিনি মুম্বইয়ের মিঠিবাই কলেজে তিন বছর পড়াশোনা করেন।
শহিদুল আলম
শহিদুল আলমের জন্ম ঢাকায় ১৯৫৫ সালে। তাঁর বাবার নাম কাজী আবুল মনসুর এবং মায়ের নাম কাজী আনোয়ারা মনসুর। তিনি রসায়ন নিয়ে লেখাপড়া করলে পরে লন্ডন বিশ্ববিদ্যালয় থেকে জৈব রসায়নে পিএইচডি করেন।
বুলবুল আহমেদ
বুলবুল আহমেদের জন্ম ১৯৪১ সালে পুরান ঢাকার আগামসিহ লেনে। তার আসল নাম তাবারক আহমেদ, আদর করে তার বাবা-মা তাকে বুলবুল বলে ডাকতেন। পিতা অভিনেতা-নাট্যকার খলিল আহমেদ ছিলেন পাকিস্তান আমলের অর্থ বিভাগের ডেপুটি সেক্রেটারি। বুলবুল আহমেদ পড়াশোনা করেছেন ঢাকার কলেজিয়েট স্কুল, নটর ডেম কলেজ এবং ঢাকা বিশ্ববিদ্যালয়ে। তবে কিছুদিন সিলেট এমসি কলেজেও পড়াশোনা করেছেন। সিলেট এমসি কলেজে থাকাকালে মঞ্চনাটক "চিরকুমার সভা"য় নায়কের ভূমিকায় অভিনয় করে উপস্থিত সবার নজর কাড়তে সক্ষম হন। পড়াশোনা শেষ করার পর তৎকালীন ইউবিএল ব্যাংক টিএসসি শাখার ম্যানেজার হিসেবে চাকরি জীবন শুরু করেন।
শফিকউদ্দিন চৌধুরী
শফিকউদ্দিন চৌধুরীর পৈতৃক বাড়ি সিলেট জেলার গোলাপগঞ্জ উপজেলার রণকেলি গ্রামে। তাঁর বাবার নাম আবদুল করিম চৌধুরী এবং মায়ের নাম কামরুননেছা চৌধুরী। তাঁর স্ত্রীর নাম সোনারা বেগম। তাঁদের এক ছেলে এবং এক মেয়ে।
নির্মল লালা
নির্মল লালার জন্ম চট্টগ্রামের হাওলায়। তাঁর পিতার নাম যাত্রামোহন লালা।
আফজাল হোসেন
আফজাল হোসেন তৎকালীন পূর্ববাংলার সাতক্ষীরার পারুলিয়াতে জন্মগ্রহণ করেন। তাঁর বাবা আলি আশরাফ হোসেন ছিলেন একজন মেডিকেল অফিসার। তাঁর ভাইয়ের নাম আলফাজ হোসেন এবং বোন রুমানা আফরোজ। তিনি ঢাকা বিশ্ববিদ্যালয়ের আর্ট কলেজে পড়েছিলেন।
স্পেন্সার ড্রাইডেন
স্পেন্সার ড্রাইডেন ১৯৩৮ সালের ৭ই এপ্রিল নিউ ইয়র্ক সিটিতে জন্মগ্রহণ করেন। তার পিতা হুইলার ড্রাইডেন (১৮৯২-১৯৫৭) ছিলেন একজন ইংরেজ বংশোদ্ভূত মার্কিন অভিনেতা ও পরিচালক এবং বিখ্যাত কৌতুকাভিনেতা, চলচ্চিত্র অভিনেতা ও পরিচালক চার্লি চ্যাপলিনের বৈমাত্রেয় ভাই। তার মাতা অ্যালিস চ্যাপেল (১৯১১-২০০৫) ছিলেন অ্যানা পাভলভাস ড্যান্স কোম্পানির বেলে নৃত্যশিল্পী ও রেডিও সিটি বেলে কোম্পানির সদস্য। ড্রাইডেন তার বিখ্যাত চাচার নাম গোপন রাখতেন, কারণ তিনি চাইতেন না কেউ যাতে তার চাচার সুখ্যাতির কথা বিবেচনা করে তাকে বিচার করেন।
শাশ্বত চট্টোপাধ্যায়
শাশ্বত চট্টোপাধ্যায় (অপু নামে সমধিক পরিচিত) ভারতীয় বাংলা চলচ্চিত্র এবং টেলিভিশনের একজন উজ্জ্বল তারকা। তার পিতা বিখ্যাত অভিনেতা শুভেন্দু চট্টোপাধ্যায়। তিনি সমরেশ মজুমদারের "কালপুরুষ" উপন্যাসের ওপর ভিত্তি করে শৈবাল মিত্র কর্তৃক নির্মিত ধারাবাহিকে অভিনয়ের মাধ্যমে এ জগতে প্রবেশ করেন। সন্দীপ রায়ের পরিচালনায় ফেলুদা ধারাবাহিকে তিনি "তপেশ" চরিত্রে অভিনয়ের মাধ্যমে বিখ্যাত হন। ২০১২ সালে মুক্তিপ্রাপ্ত সুজয় ঘোষের বিখ্যাত চলচ্চিত্র "কাহানি"র মাধ্যমে তিনি খ্যাতির শিখরে আরোহণ করেন। এতে তিনি খুনী 'বব বিশ্বাস'-এর চরিত্রে অভিনয় করেন। এই চলচ্চিত্রে তার অভিনয় "মোগাম্বো" এবং "গব্বর সিং"-এর সাথে তুলনা করা হয়। এতে অভিনয়ের ফলে তিনি "আন্তর্জাতিক ভারতীয় চলচ্চিত্র আকাদেমি পুরষ্কার" (আইআইএফএ)-এর জন্য মনোনিত হন (খলনায়ক হিসেবে)। "মেঘে ঢাকা তারা" চলচ্চিত্রে তার অভিনয় সর্বত্র প্রশংসিত হয়। এখানে তিনি ঋত্বিক ঘটকের চরিত্রে অভিনয় করেন। এটি বর্তমান সময়ের অন্যতম প্রশংসিত ছবি।
প্রভাবতী দেবী সরস্বতী
প্রভাবতী দেবী বাংলার অবিভক্ত চব্বিশ পরগনা জেলার গোবরডাঙার নিকট খাঁটুরা গ্রামে মামার বাড়িতে জন্মগ্রহণ করেন। তার পিতার নাম ছিল গোপাল চন্দ্র বন্দ্যোপাধ্যায়। মাতা সুশীলাবালা দেবী। পিতা ছিলেন আইনজীবী। প্রভাবতী প্রথাগত শিক্ষা না পেলেও পিতার উৎসাহে দেশী বিদেশি কাব্য পড়তেন। কীটস, শেলী বায়রন প্রভৃতি কবির কাব্য পড়ে ফেল অল্প বয়েসে। মাত্র ৯ বছর বয়েসে তার বিবাহ হয় বিভূতিভূষণ চৌধুরীর সাথে। ব্রাহ্ম গার্লস ট্রেনিং কলেজ থেকে টিচার্স ট্রেনিং সার্টিফিকেট লাভ করে প্রথমে উত্তর কলকাতার সাবিত্রী বিদ্যালয়ে শিক্ষকতার কাজ নেন। দেশবন্ধু চিত্তরঞ্জন দাশের অনুরোধে কলকাতা কর্পোরেশন স্কুলে দীর্ঘকাল শিক্ষকতা করেছিলেন। তার বোন বিখ্যাত বাঙালি সাহিত্যিক ও চিত্রশিল্পী হাসিরাশি দেবী।
অপর্ণা সেন
অপর্ণা সেন পশ্চিমবঙ্গের কলকাতায় জন্মগ্রহণ করেন। পূর্ব বাংলা থেকে তার পরিবার কলকাতায় আসে। তার বাবা চলচ্চিত্র সমালোচক এবং চলচ্চিত্র নির্মাতা চিদানন্দ দাশগুপ্ত। তার মা সুপ্রিয়া দাশগুপ্ত সম্পর্কে খ্যাতনামা বাংলা কবি জীবনানন্দ দাশের খুড়তুতো বোন। তিনি তার শৈশব অতিবাহিত করেন় হাজারীবাগ এবং কলকাতা শহরে। তিনি কলকাতার মডার্ন হাই স্কুল ফর গার্লস এ লেখাপড়া করেছেন।তিনি কলকাতার বিখ্যাত প্রেসিডেন্সি কলেজে ইংরেজিতে অনার্স নিয়ে পড়েছিলেন যদিও ডিগ্রি নেননি।
আমির খসরু
তিনি উত্তর প্রদেশের পাতিয়ালা এ জন্মগ্রহণ করেন। তার পিতার নাম ছিল আমির সাইফ উদ-দিন মাহমুদ, একজন তুর্কি। তার মা ছিলেন এক রাজপুত কন্যা। তিনি প্রথম আট বছর বয়েসে প্রথম কবিতা লেখেন। ১২৭১ তার দিদা ১১৩ বছর বয়েসে মারা যাবার পর তিনি দুঃখিত হয়ে পড়েন। ১২৯৮ সালে তার মা ও ভাই মারা যান। এই ধাক্কাটি তার উপর বিভীষিকার মতো আছড়ে পড়ে। বলা হয় যে তাকে সঙ্গীত এই অবস্থা থেকে বেরতে সাহায্য করে।
তিনি সুলতান বলবানের সৈনিক হিসেবে যোগদান করেন। অত্যন্ত সম্মানিত রয়েল কোর্টের বিধানসভার আশ্রয়ে তিনি তার কবিতার দিকে মনোযোগ করেন। বলবানের পুত্র বুঘ্র খান তার গান শুনে মুগ্ধ হয়ে তাকে অসংখ্য সোনার কয়েন দিয়ে পুরস্কৃত করেন। তাকে তিনি বাংলার শাসনকর্তা বানান কিন্তু তিনি দিল্লি তে ফিরে আসেন। জালালুদ্দিন খিলজি ক্ষমতায় আসার পর তাকে "আমারত" উপাধিতে সম্মানিত করেন। তখন থেকেই তার নাম হয় " আমির খসরু "। পরে তিনি আলাউদ্দিন খিলজি ও তার পুত্র এর জন্য বেশ কিছু কবিতা ও গান লেখেন।আমির খসরু ছিলেন প্রখ্যাত সুফি-সাধক বা আরেফ নিজামউদ্দিন আওলিয়ার ছাত্র ও তার অন্যতম খলিফা। তাকে 'ভারতের তোতা ' উপাধি দেয়া হয়েছিল।খসরু ভারতীয় ধ্রুপদী সঙ্গীতে নানা ধরনের পারসিক, আরবি ও তুর্কি রীতি যোগ করেন এবং সঙ্গীতে ‘খেয়াল’ ও ‘তারানা’ জাতীয় ধারার প্রবর্তন করেন। তিনি সেতার ও তবলার আবিষ্কারক।
রাহিজা খানম ঝুনু
ঝুনু ১৯৪৩ সালের ২১ জুন তৎকালীন পূর্ব বাংলার (বর্তমান বাংলাদেশ) মানিকগঞ্জ জেলায় এক শিক্ষিত ও সম্ভ্রান্ত মুসলমান পরিবারে জন্মগ্রহণ করেন। তার পিতা আবু মোহাম্মদ আবদুল্লাহ খান ছিলেন একজন পুলিশ অফিসার এবং মাতা সফরুন নেছা। ঝুনু ছোটবেলায় কলের গান বাজিয়ে বাড়িতে নাচতেন। তার বাবা এতে খুশি হয়ে তাকে গেন্ডারিয়া বালিকা বিদ্যালয়ে (মনিজা রহমান গার্লস স্কুল) ভর্তি করান। যেখানে তিনি পড়াশুনার পাশাপাশি নাচ ও গান শিখেন। স্কুলের প্রধান শিক্ষিক বাসন্তী গুহঠাকুরতা প্রতি বছর স্কুলে নাচ ও গানে প্রতিযোগিতার আয়োজন করতেন। তিনি ছিলেন বাংলাদেশের স্বাধীনতা যুদ্ধ সময়কালে শহীদ বুদ্ধিজীবী জ্যোতির্ময় গুহঠাকুরতার স্ত্রী। ১৯৫৫ সালে ঝুনু পঞ্চম শ্রেণিতে পড়াকালীন বাসন্তী গুহ "ঘুমন্ত রাজকন্যা" নামে একটি নৃত্যনাট্য মঞ্চস্থ করেন। এতে ঝুনু একটি পুরুষ চরিত্রে নাচে অংশগ্রহণ করেন। এই নৃত্যনাট্যের নৃত্য পরিচালক ছিলেন অজিত সান্ন্যাল। তিনি ঝুনুর পিতাকে বলেন তাকে বুলবুল ললিতকলা একাডেমিতে ভর্তি করতে। ১৯৫৬ সালে ঝুনু নৃত্যে তালিম নিতে বাফায় ভর্তি হন। তিনি ছিলেন বাফার প্রথম ব্যাচের শিক্ষার্থী। তার সাথে তার ভাই মোজাম্মেল হোসেন সেতার, বোন রুনু রবীন্দ্র সঙ্গীত এবং নীনা ধ্রুপদী সঙ্গীত বিভাগে ভর্তি হন।
চিত্রা সেন
চিত্রা সেন (চিত্রা মণ্ডল) ৫ই মে, ১৯৩৪ সালে কলকাতায় জন্মগ্রহণ করেন। তার পিতা পাঁচুগোপাল মণ্ডল ও মাতা আরতি মণ্ডল। তিনি বলকৃষ্ণ মেনন ও শক্তি নাগ থেকে মণিপুরী ও ভারতনাট্যম শেখেন। তিনি ১৯৬৬ সালে শ্যামল সেনকে বিয়ে করেন, যিনি নিজেও একজন অভিনেতা এবং উৎপল দত্তের ছাত্র ছিলেন। প্রথমে তিনি শ্যামল সেনের পরিচালনায় কাজ করতেন। তার পুত্রবধূ রেশমি সেন একজন নর্তকী ও অভিনেত্রী এবং নাতি রিদ্ধি সেনও একজন উঠতি অভিনেতা।
আনিস চৌধুরী
চৌধুরী, আনিস (১৯২৯-১৯৯০)  কথাসাহিত্যিক, নাট্যকার। তাঁর পিতৃদত্ত নাম আনিসুজ্জামান কামরুদ্দীন। ছাত্রাবস্থায় তিনি আনিসুজ্জামান চৌধুরী নাম ধারণ করেন; ‘আনিস চৌধুরী’ তাঁর সাহিত্যিক নাম। কলকাতার তালতলা লেনে নানার বাড়িতে তাঁর জন্ম। তাঁদের আদি নিবাস কুমিল্লা জেলায়। পিতা নুরুল হুদা চৌধুরী ছিলেন কুমিল্লার ইনসাফ হাইস্কুলের প্রধান শিক্ষক।
শ্যামল গঙ্গোপাধ্যায়
সাহিত্যিক শ্যামল গঙ্গোপাধ্যায়ের জন্ম অবিভক্ত ভারতের খুলনা্তে(অধুনা বাংলাদেশ)। তার পিতার নাম মতিলাল ও মাতা কিরনবালা। খুলনা জিলা স্কুলে তার প্রাথমিক শিক্ষা। দেশভাগের পর ১৯৪৭ সালে তার পরিবার কলকাতায় চলে আসে। শ্যামল গঙ্গোপাধ্যায় ছাত্রাবস্থায় রাজনীতির সাথে যুক্ত হয়ে পড়েন এবং বেলুড়ে ইস্পাত কারখানার কাজে যোগ দেন। শেষ পর্যন্ত ১৯৫৬ সালে স্নাতক পাশ করে চেতলায় শিক্ষকতার চাকরিও করেন কিছুকাল।
বিষ্ণু চট্টোপাধ্যায়
বিষ্ণু চট্টোপাধ্যায় জন্মেছিলেন বাংলাদেশের খুলনা জেলার খানকায়। তার পিতার নাম রাধাচরণ চট্টোপাধ্যায়। তাঁর জন্ম হয়েছিলো জমিদার পরিবারে। নিজ গ্রামের নিকট নৈহাটি স্কুলে পড়ালেখা করেন।
মোহিত কামাল
মোহিত কামালের জন্ম ১৯৬০ সালের ২ জানুয়ারি চট্টগ্রাম জেলার সন্দ্বীপে। তাঁর বাবার নাম আসাদুল হক এবং মায়ের নাম মাসুদা খাতুন । শৈশব-কৈশোর কেটেছে চট্টগ্রামের আগ্রাবাদ ও খুলনার খালিশপুরে। চার ভাই এক বোনের মধ্যে তিনি চতুর্থ। তিনি চট্টগ্রাম কলেজিয়েট স্কুল থেকে এসএসসি এবং চট্টগ্রাম কলেজ থেকে এইচএসসি পাশ করেন। পরবর্তীতে সিলেট এম.এ.জি. ওসমানী মেডিকেল কলেজ থেকে এমবিবিএস ডিগ্রি অর্জন করেন তিনি।
ফটিক চৌধুরী
ফটিক চৌধুরীর জন্ম মুর্শিদাবাদের হাসানপুরে। তাঁর পিতার নাম বিহারীলাল চৌধুরী। তাঁর পিতৃদত্ত নাম ছিলো কৃষ্ণবন্ধু।
বিরাট কোহলি
৫ নভেম্বর, ১৯৮৮ তারিখে "প্রেম" ও "সরোজ কোহলি" দম্পতির সন্তান বিরাট কোহলি দিল্লিতে জন্মগ্রহণ করেন। বাবা পেশায় আইনজীবি ছিলেন ও ২০০৬ সালে মৃত্যুবরণ করেন। তার "বিকাশ" ও "ভাবনা" নামের বড় দুই ভাই-বোন রয়েছে। বিশাল ভারতী ও স্যাভিয়ের কনভেন্টে পড়াশোনা করেন কোহলি।
শামসুল আলম
শামসুল আলমের জন্ম পটুয়াখালী জেলার বাউফল উপজেলার পাতিলাপাড়া গ্রামে। তাঁর বাবার নাম আবদুল ওয়াহেদ তালুকদার ও মায়ের নাম শামসুন নাহার বেগম। তাঁর স্ত্রীর নাম শামীম আলম। তাঁদের দুই ছেলে ও এক মেয়ে।
রাণী মুখার্জী
তিনি তাঁর পিতা রাম মুখোপাধ্যায় একজন অবসরপ্রাপ্ত পরিচালক। তাঁর মা কৃষ্ণা চলচ্চিত্রে গান গাইতেন। তাঁর ভাই রাজা মুখোপাধ্যায় একজন চিত্র প্রযোজক। তাঁর মাসি হলেন প্রখ্যাত চিত্রনায়িকা দেবশ্রী রায়। বলিউড তারকা অভিনেত্রী কাজল তাঁর সম্পর্কিত বোন।তিনি বিখ্যাত পরিচালক প্রযোজক যশ চোপড়া এর বড় ছেলে পরিচালক ও প্রযোজক আদিত্য চোপড়াকে বিয়ে করেন।
বেলাল চৌধুরী
তাঁর জন্ম ১৯৩৮ সালের ১২ই নভেম্বর বাংলাদেশের ফেনী জেলার ফেনী সদর উপজেলার অন্তর্গত শর্শদি গ্রামে। তাঁর পিতা রফিকউদ্দিন আহমাদ চৌধুরী ও মা মুনীর আখতার খাতুন চৌধুরানী। তিনি দীর্ঘকাল ঢাকাস্থ ভারতীয় দূতাবাস কর্তৃক প্রকাশিত "ভারত বিচিত্রা" পত্রিকাটির সম্পাদকের দায়িত্ব পালন করেছেন।
২০১৭ সালের আগস্টে কিডনিজনিত সমস্যার কারণে বেলাল চৌধুরী হাসপাতালে ভর্তি হন। তাঁরপর থেকেই শারীরিক অবস্থা খুব খারাপ হতে থাকে। ২০১৮ সালের এপ্রিল মাসে তাঁকে লাইফ সাপোর্টে নেওয়া হয়েছিল এবং ২৪ এপ্রিল বেলা ১২টায় ঢাকার আনোয়ার খান মডার্ন হাসপাতালে মারা যান তিনি।
মোহাম্মদ খলিলুর রহমান
খলিলুর রহমান জন্ম শরীয়তপুর জেলার ভেদেরগঞ্জ উপজেলার কোড়ালতলী গ্রামে। তাঁর বাবার নাম খবিরউদ্দীন দেওয়ান এবং মায়ের নাম আম্বিয়া খাতুন। তাঁর স্ত্রীর নাম খাদিজা বেগম। তাঁদের দুই মেয়ে ও চার ছেলে।
দিঘী
ব্যক্তিগত জীবনে দিঘী চলচ্চিত্র পরিবারের সন্তান। তার বাবা সুব্রত বড়ুয়া চলচ্চিত্র অভিনেতা এবং মা দোয়েল চলচ্চিত্র নায়িকা। ২০১১ সালে দিঘীর মা দোয়েল মারা যান। মায়ের স্বপ্ন ছিল দিঘি ডাক্তার হবে, সম্প্রতি সেই স্বপ্ন পূরনের লক্ষ্যে পড়াশোনায় মনযোগী হওয়ার জন্য চলচ্চিত্রে অভিনয় স্থগিত রাখার সিদ্ধান্ত জানিয়েছেন। বর্তমানে দিঘী স্কলাস্টীকা স্কুলে লেখাপড়া করছেন।
চঞ্চল চৌধুরী
চঞ্চল চৌধুরী একজন বাংলাদেশী অভিনেতা, মডেল, শিক্ষক ও গায়ক। তিনি টেলিভিশন ও চলচ্চিত্র দুই মাধ্যমেই অভিনয় করে থাকেন। অভিনয়ের স্বীকৃতি হিসেবে তিনি শ্রেষ্ঠ অভিনেতা বিভাগে দুইবার জাতীয় চলচ্চিত্র পুরস্কার, এবং সেরা অভিনেতা বিভাগে একটি দর্শক জরিপ পুরস্কার ও একটি সমালোচক পুরস্কার বিজয়সহ মোট দশটি মেরিল-প্রথম আলো পুরস্কারের মনোনয়ন লাভ করেন।
নিখিল সেন
নিখিল সেন বাংলাদেশের একজন প্রতিথযশা নাট্যকার ও সংস্কৃতিকর্মী। তিনি একজন অভিনয় শিল্পী, নাট্যকার, আবৃতিশিল্পী, ভাষা সৈনিক, মুক্তিযোদ্ধা এবং রাজনীতিবিদ। আবৃতিতে অবদান রাখার জন্য ২০১৫ সালে শিল্পকলা পদক এবং নাটকে বিশেষ অবদান রাখার জন্য তিনি ২০১৮ সালে একুশে পদক লাভ করেন।
১৯৩১ সালের ১৬ এপ্রিল বরিশালের কলশ গ্রামে নিখিল সেন জন্মগ্রহণ করেন। তার পুরো নাম নিখিল সেনগুপ্ত। কিন্তু তিনি নিখিল সেন এবং নিখিল দা নামেই পরিচিত। তার বাবার নাম যতীশ চন্দ্র সেনগুপ্ত ও মা সরোজিনী সেনগুপ্ত। তিনি বাবা মায়ের দশ সন্তানের মধ্যে চতুর্থ।
নিখিল সেন মাধ্যমিক পাশ করে উচ্চ শিক্ষার জন্য কোলকাতা সিটি কলেজে ভর্তি হন। সেখান থেকে স্নাতক ডিগ্রী অর্জন করে আবার বরিশালে ফিরে আসেন।
"সিরাজের স্বপ্ন" নাটকে "সিরাজ" চরিত্রে অভিনয় করার মধ্য দিয়ে নাট্যজীবন শুরু করেন নিখিল সেন। এরপর তিনি অনেক নাটকে অভিনয় করেছেন। নিজেই দিকনির্দেশনা দিয়েছেব ২৮টি নাটকে।
নিখিল সেন কমিউনিস্ট আন্দোলনে ভূমিকা রেখেছেন।
১৯৭১ সালে বাংলাদেশের স্বাধীনতা যুদ্ধ শুরু হলে নিখিল সেন যুদ্ধে যোগদান করেন।
প্রথিতযশা এই ব্যক্তি ২০১৮ সালে বাংলাদেশের সর্বোচ্চ বেসামরিক পুরস্কার একুশে পদক লাভ করেন। বাংলাদেশের প্রধানমন্ত্রী শেখ হাসিনা তার হাতে এই সম্মাননা তুলে দেন।
শার্লিন চোপড়া
চোপড়া ১৯৮৪ সালে ভারতের অন্ধ্রপ্রদেশ রাজ্যের হায়দ্রাবাদে জন্ম নেন। তার মাতা মুসলিম এবং পিতা খ্রিস্টান ডাক্তার।
চূর্ণী গাঙ্গুলি
চূর্ণী গাঙ্গুলির ছোটবেলা কার্শিয়াংএ কাটে । তাঁর পিতা,মাতা শিক্ষক ছিলেন। তিনি দাউহিল আবাসিক বিদ্যালয়ের ছাত্রী ছিলেন।আবাসিক বিদ্যালয়ের ছাত্রী হওয়া সত্বেও চূর্ণী এবং কয়েকজন ছাত্রীর তাঁদের বাবা,মায়ের সঙ্গে বাড়িতে থাকার অনুমতি ছিল।তাঁর বাবা অসম্ভব যত্নশীল কিন্তু রাশভারী মানুষ ছিলেন, যিনি চূর্ণীকে সর্বাদাই খেলাধুলা এবং পড়াশুনায় উৎসাহ দিতেন কিন্তু চূর্ণীর খেলাধুলায় বিশেষ আগ্রহ ছিল না । যদিও চূর্ণী তাঁর বিদ্যালয়ে ভাল ছাত্রী ছিলেন কিন্তু কখনোই পরীক্ষায় স্থানলাভের কথা ভাবেন নি।
সিরাজুল হক (বীর বিক্রম)
সিরাজুল হকের জন্ম কুমিল্লা জেলার চৌদ্দগ্রাম উপজেলার চিওড়া ইউনিয়নের কাপড়চতলী গ্রামে। তাঁর বাবার নাম লাল মিয়া এবং মায়ের নাম হাজেরা খাতুন।
খলিল উল্লাহ খান
খলিলের জন্মস্থান সিলেটের কুমারপাড়ায়। 
তার বাবা পুলিশ অফিসার ছিলেন বলে তাকে মেদিনিপুর, কৃষ্ণনগর,বগুড়া, বর্ধমান, নোয়াখালী যেতে হয়। খলিলের শৈশব জীবন কেটেছিল এসব জেলাতেই। খলিল ১৯৪৮ সালে সিলেট সরকারি উচ্চ বিদ্যালয় থেকে ম্যাট্রিক পাস করেন। ১৯৫১ সালে মদনমোহন কলেজ থেকে ইন্টারমিডিয়েট পরীক্ষা দেন। সিলেট মুরারিচাঁদ কলেজ থেকে তিনি স্নাতক পাস করেন।
মোফাজ্জল হায়দার চৌধুরী
মোফাজ্জল হায়দার চৌধুরী বর্তমান বাংলাদেশের (তৎকালীন পূর্ববঙ্গের) নোয়াখালী জেলার বেগমগঞ্জ থানার খালিশপুর গ্রামে জন্মগ্রহণ করেন। তাঁর বাবা বজলুর রহমান চৌধুরী ও মা মাহফুজা খাতুন। তিনি মাত্র নয় বছর বয়সে পিতাকে হারান। তাঁর মা মামলায় জয়লাভ করে তাঁদের পরিবারের সম্পত্তি রক্ষা করেন। ফলে মোফাজ্জল, তাঁর দুই ছোট ভাই এহতেশাম হায়দার ও লুতফুল হায়দার এবং ছোট বোন রওশন আখতার রাজিয়ার পড়াশোনা নির্বিঘ্নে সম্পন্ন হয়। তাঁর শৈশব ও কৈশোর কাটে মামার আশ্রয়ে। ১৯৫৬ সালে সৈয়দা তাহমিনা মনোয়ারা নুরুন্নাহারকে বিবাহ করেন। তাঁদের ঘরে ১৯৬৪ ও ১৯৬৭ সালে যথাক্রমে সুমন ও শোভন নামে দুই ছেলে হয়।
শেফালী চৌধুরী
পাঁচ ভাই-বোনের মধ্যে সবচেয়ে ছোট, শেফালী বার্মিংহাম, ইংল্যান্ডে এক সিলেটি ব্রিটিশ-বাংলাদেশী পরিবারে জন্মগ্রহণ করেন। তার মা-বাবা যুক্তরাজ্যে ১৯৮০ সালে স্থানান্তর হন। অভিনয়ের পূর্বে তিনি বার্মিংহাম শহরের ওয়েভারলী বিদ্যালয়ে ভর্তি হন।